Henry Golding Dedah Sut Snake Eyes Dalam G.I Joe 2021

Pelakon antarabangsa kelahiran Malaysia, Henry Golding akhirnya menamatkan spekulasi peminat mengenai watak Snake Eyes dalam francais terbaharu filem superhero “G.I Joe”.

Menerusi laman Instagram nya, Henry mendedahkan dia akan menjayakan watak tersebut sambil memegang sebuah patung ‘figurine’ dirinya memakai sut Snake Eyes. Menariknya lagi sekual G.I Joe kali ini juga akan lebih menumpukan pada watak Golding di sebalik sebilah pedang yang dijangka tayangannya pada 23 Julai 2021.

A post shared by Henry Golding (@henrygolding)

Menjengah ke ruangan komen, rata-rata rakan selebriti yang lain termasuk pelakon yang memegang watak utama filem Marvel akan datang Shang-Chi, Simu Liu turut menyatakan rasa teruja menantikan lakonan rakannya itu.

Sebagai info,Snake Eyes merupakan seorang pahlawan ninja yang berpakaian serta hitam dengan identiti misteri tanpa pernah bersuara dan menunjukkan wajahnya.

Dikenali sebagai watak yang handal berlawan, Snake Eyes juga sering menjayakan misi tempurnya secara solo dan berkumpulan dibantu oleh ahli G.I Joe yang lain.


Betul-betul Dah Berpisah? Foto Terkini Jennifer Lopez Cetus Spekulasi

Baru-baru ini melalui laman Instagram, Jennifer Lopez telah membuat posting foto selfie dirinya di tangga. Walaubagaimanapun Jennifer Lopez dilihat tidak memakai cincin pertunangannya bersama Alex Rodriguez.

Foto terkini Jennifer Lopez menunjukkan bintang berusia 51 tahun ini mengambil gambar seldie di tangga, yang mana set penggambaran filem barunya “Shotgun Wedding”, yang kini difilemkan di Republik Dominik.

“Sentiasa tenang dan bekerja pada hujung minggu.”- Jennifer Lopez

Foto terkini Jennifer Lopez juga dilihat memakai pelbagai perhiasan di tangan kiri dan kanannya. Namun, cincin berlian yang bernilai $1.8 juta yang diberi oleh tunangnya, Alex Rodriguez tidak berada di jari Jennifer Lopez.

Jennifer Lopez juga dilihat tidak memakai cincin pertunangan sewaktu menjadi cover majalah InStyle.

Sebelum ini, pasangan ini dikatakan pernah memutuskan pertunangan setelah dua tahun bertunang. Kemudian, terdapat sumber yang mengatakan bahawa mereka berusaha untuk mendamaikan dan memperbaiki hubungan mereka.

Semenjak perpisahan mereka yang singkat, Alex Rodriguez dikatakan terbang ke Republik Dominik beberapa kali untuk berjumpa Jennifer Lopez yang menjalankan penggambaran di sana.

Doakan yang baik-baik untuk hubungan mereka ya!

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Romantisnya Luahan Hati Dimas Beck Kepada Laudya Cynthia Bella

Nampaknya gosip percintaan antara Laudya Cynthia Bella dan jejaka kacak Dimas Beck semakin hangat diperkatan. Terkini, melalui saluran YouTube Nikita Mirzani, Dimas juga membincangkan mengenai jenis wanita yang dia inginkan.

Ternyata salah seorang wanita yang menjadi wanita pilihannya adalah Laudya Cynthia Bella. Dia mengakui bahawa dia sangat menyayangi bekas isteri Engku Emran itu.

“Saya rasa Bella adalah orang yang saya rasa sangat baik. Saya sangat sayang pada dia, saya sangat menyayanginya,” kata Dimas Beck berulang kali dalam video yang dimuat naik pada hari Khamis (8/4/2021).

Bertanyakan alasan mengapa terlalu menyayangi Laudya Cynthia Bella. Salah satunya adalah kerana dia sudah lama mengenali bintang filem Surga Yang Tak Dirindukan itu.

“Kami melalui semua hal bersama-sama. Tidak ada yang tidak kami lalui bersama,” kata Dimas Beck.

Selain Laudya Cynthia Bella, Dimas juga menyebut nama Luna Maya. Dia kagum dengan model dan juga bintang filem itu. Jadi adakah Dimas menganggap Laudya Cynthia Bella sebagai kekasih atau sekadar kawan biasa sahaja? Doakanlah yang baik-baik ya!


Ini Pendedahan Sophie Wessex Mengenai Kematian Putera Philip

Kematian Putera Philip “sangat lembut” seolah-olah “seseorang menarik tangannya dan membawa dia pergi.”

Menurut Pagesix, Sophie Wessex, berkahwin dengan Putera Edward, putera bongsu kepada Putera Philip dan Ratu Elizabeth II yang berusia 57 tahun, menyatakan kematian Putera Philip “sangat menenangkan” pada Jumaat yang lalu.

“Ianya tepat untuknya. Anda tahu, Ianya sangat lembut.” – kata Sophie Wessex sewaktu bersama suami dan ahli keluarga diraja yang lain di Royal Chapel of All Saints di Windsor.

Menantu kepada Putera Philip mendedahkan kematian Putera Philip seolah-olah seseorang telah menarik tangannya, dan membawanya pergi.

“Rasanya seperti seseorang membawanya, dan dia pergi. Sangat, sangat menenangkan, dan itu sahaja yang anda mahukan untuk seseorang, bukan?”- Sophie Wessex

Sekadar info, Putera Philip telah meninggal dunia pada 9 April 2021, pada usia 99 tahun. Kematiannya telah diumumkan melalui laman web diraja pada Jumaat pagi yang lalu.


Semakin Suspen! 4 Watak Ini Menjadi Misteri Dalam K-Drama Mouse

Ketika drama Korea tvN, Mouse telah memasuki separuh kedua tayangannya yang mendebarkan, drama ini telah berjaya membuatkan penonton dipenuhi dengan pelbagai persoalan berbanding jawapan.

Dalam episode terkini drama Mouse, empat watak ini telah muncul sebagai misteri yang belum dapat diselesaikan. Siapakah watak yang dimaksudkan? Scroll sampai habis okay!

Pada akhir episod 11, Go Moo Chi dalam perjalanan untuk melindungi Oh Bong Yi dari Kang Deok Soo, dan secara tidak sengaja mengalami kemalangan kereta.

Ketika dia melangkah keluar dari keretanya untuk memeriksa kerosakan, seorang individu yang tidak menunjukkan wajahnya telah menyerang detektif tersebut dari belakang.

Walaupun penyerang misteri itu tidak menunjukkan wajahnya, Go Moo Chi melihat terdapat tatu pada tangan lelaki yang menyerang, yang menjadi satu-satunya petunjuk identiti penyerang.

Makcik kepada Jung Ba Reum (Kang Mal Geum) adalah wajah tidak asing lagi kerana beliau yang telah menjaga Jung Ba Reum , yang kehilangan ibubapanya akibat kemalangan.

Sewaktu Jung Ba Reum menderita kehilangan ingatan selepas pembedahan, ibu saudaranya telah memainkan peranan penting untuk membantunya pulih dan mula mengingati segala-galanya tentang dirinya.

Namun, dalam episod terbaru drama ini, beberapa kenyataan mula terungkap yang mula menimbulkan kecurigaan terhadap makciknya itu.

Jung Ba Reum tidak mengingati Hoon Seok, anak saudara yang tinggal bersama makciknya. Selain itu, ibu saudaranya juga ternyata tinggal di alamat yang berbeza dengan alamat yang dia berikan kepada Jung Ba Reum, yang menimbulkan terdapat rahsia lain yang telah disembunyikan.

Detektif Lee Min Soo (Kim Min Soo) juga muncul sebagai watak yang sangat misteri dalam episod Mouse baru-baru ini.

Sewaktu Go Moo Chi dikurung, ibu kepada Kang Deok Soo memberikan surat pernyataan kepada Shin Sang yang membuktikan bahawa Go Moo Chi tidak bersalah. Shin Sang, yang sedang terburu-buru telah menyerahkan surat pernyataan itu kepada Lee Min Soo. Tetapi setelah beliau melihat surat pernyataan tersebut, Lee Min Soo telah melakukan tindakan yang tidak dijangka.

Antara plot twist yang paling mengejutkan dalam episod 11 adalah ketika Daniel Lee (Jo Jae Yoon), yang sebelum ini dipercayai oleh penonton telah dibunuh oleh Sung Yo Han ternyata masih hidup.

Perkara yang mengejutkan mengenai Daniel Lee adalah dia dilihat seperti mengetahui segala-galanya mengenai pembedahan otak Jung Ba Reum, dan kesan-kesan yang dialami selepas pembedahan.

Daniel Lee turut memberi amaran kepada Jung Ba Reum bahawa dorongannya untuk membunuh akan bertambah kuat dari masa ke masa. Para penonton akan tertanya-tanya bagaimana Daniel Lee “kembali hidup”.

Tak sabar nak tahu bagaimana pengakhiran jalan cerita K-Drama Mouse ni…

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Nonny Nadirah Mohon Maaf, Terima Segala Kecaman Dengan Hati Terbuka

Mengambil keberkatan bulan Ramadan, pelakon dan penyanyi,Nonny Nadirah tampil memohon maaf kepada semua pihak atas kesilapan yang pernah dilakukan olehnya sejak kebelakangan ini.

Menerusi hantaran di laman Insta story nya malam tadi, Nonny atau nama sebenarnya Nonny Nadirah Zainuddin memohon agar dapat mendoakan buat dirinya selain turut berterima kasih kepada orang ramai.

“Assalamualaikum. Saya rindu semua. Sempena menyambut kedatangan bulan Ramadan, saya Nonny Nadirah ingin memohon maaf di atas segala salah dan silap saya yang terang mahupun yang tersembunyi”
“Doakan yang terbaik buat saya. Lillahi Ta’ala saya sayang semua kerana Allah. Keluarga, sahabat, peminat maaf dan terima kasih untuk segalanya,” tulisnya.

Enggan menjelaskan atas apa yang berlaku sebelum ini, dedah Nonny hanya Allah SWT sahaja yang mengetahui selain turut menitipkan nasihat agar tidak meninggalkan perkara yang dituntut agama. Dalam pada itu, Nonny turut menerima segala kecaman sebelum ini yang telah dilemparkan kepada dirinya dengan hati yang terbuka.

“I reserve all my comment. Hanya Allah saja yang mengetahui segala isi hati. Minta maaf. Minta maaf. Minta maaf”
“Jangan tinggalkan yang fardhu, buatlah yang termampu. Mana yang baik, ambil kerana semua itu datangnya dari Allah”
“Yang tak baik itu saya. Setiap individu itu melalui fasa ujian yang berlainan. Apapun yang korang cakap, saya terima dengan hati yang terbuka”
“Saya sayang anda. Selamat berpuasa semua. Jaga diri,” tulisnya lagi.

Terdahulu, bekas peserta Akademi Fantasia kelima ini mengejutkan ramai pihak termasuk rakan-rakan selebriti selepas berkongsi dua buah video seksi seorang wanita dipercayai dirinya. Dalam video tersebut kelihatan wanita tersebut tidak mengenakan hijab dan hanya berseluar pendek selain turut berkongsi aksi berendam di dalam sebuah baldi.


Chef Wan Sesak Nafas, Polis Buka Kertas Siasatan Terhadap Suami Serina

Isu mengenai perkahwinan kedua pelakon Serina Redzuawan masih hangat diperkatakan. Terbaru, menerusi hantaran di laman Instagram bapa Serina, Datuk Redzuawan atau lebih dikenali sebagai Chef Wan berkongsi keadaan kesihatannya yang terjejas berikutan terkejut dengan berita pernikahan anaknya itu.

Menurut Chef Wan, sejurus membaca komen daripada netizen dan teguran Serina mengenai pendedahkan perkahwinannya yang kononnya seperti mengaibkan mereka, chef selebriti itu mengalami sesak nafas.

“Anak perempuan saya cakap”
“kenapa papa aibkan kami””
“Suami saya nanti jika kena tindakan tatatertib atau di buang kerja macam mana?”
“Malu keluarga mertua disebabkan hal ini”
“Adoi Dr. tolong check hati saya sakit dan sedih”
“Bukan dia ingat hati bapak dia yang di tipu dik laki bini.Kita mendapat malu”
“Yang netizen tak tahu hujung pangkal pulak maki hamun kita tak tentu pasal termasuk semua kawan-kawan yang menyebelahi perbuatan mereka” tulis Chef Wan

Malah dia juga terpaksa menelan pil tidur untuk menghilangkan tekanan dan bergegas ke hospital bagi mendapatkan pemeriksaan lanjut sebelum disahkan stabil.

“Jantung saya berdegup dengan kencang dua hari yang lalu”
“Saya bersumpah kepada anda yang saya hampir terkena serangan serangan jantung kerana saya berasa sesak nafas”
“Saya berhenti membaca semua komen di Instagram saya. Terpaksa telan pil tidur untuk hilangkan tekanan minda dan jauh dari masalah ini” tulisnya lagi

Dalam perkembangan berkaitan, pihak polis mengesahkan kertas siasatan terhadap suami Serina,Meor Mohammad Aidid yang juga merupakan pegawai polis berhubung isu gagal memohon untuk berkahwin kali kedua dengan Serina. Memetik laporan Harian Metro, Ketua Polis Perak Datuk Mior Faridalathrash Wahid mengesahkan berkata, pihaknya menyerahkan siasatan kepada Jabatan Integriti dan Pematuhan Standard (JIPS) Perlis berikutan pegawai itu sudah bertukar ke Ibu Pejabat Kontinjen Polis (IPK) Perlis.

“Pada mulanya memang beliau bertugas di sini (Ipoh) sebagai pegawai trafik dan kini sudah melaporkan diri sebagai pegawai siasatan jenayah di IPK Perlis sejak 2019 lagi

“Jadi, kita serah siasatan kepada JIPS kerana pegawai ini sudah bertukar ke Perlis,” katanya pada portal tersebut

Difahamkan, sekiranya perkahwinan tersebut tidak meminta kebenaran,tindakan tatatertib melalui jabatan akan dikenakan bagaimanapun ia bergantung kepada siasatan dijalankan” kongsinya lagi

Pada minggu lalu Serina mengumumkan dirinya selamat bergelar isteri buat kali kedua kepada seorang pegawai polis. Namun hari bahagia tersebut menjadi sebaliknya apabila Chef Wan meluahkan rasa kecewa apabila hanya mendapat tahu mengenai pengumuman pernikahan Serina daripada kakaknya, dan mendakwa pasangan itu bernikah di Thailand.
Serina bagaimanapun menafikan dia berkahwin dengan suami orang mahupun bernikah di negara jiran, sebaliknya majlis itu diadakan di Perlis.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Respon Ibunya Amat Mengejutkan, Reza Rahadian Kenang Momen Ingin Peluk Islam

Reza Rahadian telah membuat keputusan untuk memeluk agama Islam semenjak beliau berusia 20 tahun. Walaupun dilahirkan dalam keluarga Nasrani, keputusan Reza untuk menjadi mualaf sama sekali tidak ditentang oleh ibunya, Pratiwi Widantini Matulessy.

Melalui video di Youtube Daniel Mananta, Reza Rahadian mengenang kembali momen beliau membuat keputusan untuk menjadi mualaf, Reza menyatakan dia sempat meminta izin ibunya mengenai keputusan yang ingin dilakukannya.

“Ianya hak kamu untuk menentukan kepercayaan kamu. Pesan Mama cuma satu, jalani dan yakininya dengan baik.”- Pesan Ibu Reza Rahadian

Reza turut menyatakan bahawa keputusannya itu tidak melakukan sebarang perubahan terhadap kehidupan keluarganya.

“Hubungan saya dengan ibu saya masih baik. Adik saya masih Nasrani, dan kami boleh hidup bahagia bersama dan menjalankan agama masing-masing. Ibu saya menyambut Krismas, saya yang paling gembira kerana momen saya untuk menghias pokok Krismas.”-Reza Rahadian

Reza Rahadian menyatakan bahawa tinggal bersama ibu dan adiknya yang mempunyai kepercayaan yang berbeza membuatkan Reza belajar untuk lebih bertoleransi. Dia masih membenarkan ibunya untuk ‘mengadakan kebaktian’ di rumah.

“Saya biarkan ibu saya menyambut Krismas, Easter di rumah. Di tempat saya berdoa, ibu saya dapat berdoa kepada Tuhan Jesus dengan caranya.”- Reza Rahadian


[REVIEW] Mortal Kombat 2021 Buat Penonton Teruja Tunggu Sekuel Seterusnya

Sebelum menonton filem ini, penulis terlebih dahulu bertanyakan kepada rakan-rakan yang sudah menonton Mortal Kombat 2021 yang digambarkan oleh pengarahnya sebagai versi ‘reboot’.

Segelintir daripada mereka hanya memberikan skala 3/5 kerana tidak berpuas hati dengan beberapa aspek. Namun tidak bagi penulis,sebagai seorang yang mengikuti francais Mortal Kombat sejak penghasilan filem pertama dan juga permainan video, filem ini kali ini jauh lebih baik.

Tidak menunggu masa yang lama untuk memaparkan babak-babak perlawanan dan juga pengenalan watak-watak yang ada dalam Mortal Kombat, pujian juga harus diberikan kerana berjaya menyelitkan beberapa elemen yang sama di dalam permainan video.

Bagaimanapun, dari segi pemilihan pelakon mungkin boleh dirombak semula kerana ada diantara mereka yang kelihatan seperti ‘kayu’ selain watak yang ditonjolkan kali ini juga tidak terlalu ramai seperti filem yang pertama dan kedua. Berdasarkan pengakhiran filem ini, terdapat petunjuk berkemungkinan filem ini akan mempunyai sambungan seterusnya apatah lagi ‘Mortal Kombat’ yang sebenar belum pun bermula.

Jika ditanya penulis, adakah filem ini menarik untuk ditonton? Ya menarik tetapi masih belum mampu mendapat ‘markah penuh’.

Filem reboot Mortal Kombat ini memfokuskan pada watak Cole Young yang dilakonkan oleh Lewis Tan.

Merupakan seorang ahli seni pertahankan diri (MMA), Cole mempunyai tanda naga pada dada dan tidak mengetahui bahawa dirinya merupakan anak kepada seorang pahlawan mortal terkenal yang dibunuh oleh Sub-Zero suatu ketika dahulu.

Selepas beberapa tahun, Sub-Zero mengetahui bahawa Cole masih hidup dan berniat untuk menghapuskan semua pahlawan mortal bagi menguasai bumi.


Usher Dituduh Memberi Wang Tip Palsu, Pengarah Kelab Malam Tampil Beri Penjelasan

Nama Usher sempat menjadi tular setelah seorang wanita yang dikenali sebagai @beel0ove melakukan posting yang mendakwa penyanyi itu memberi wang tip palsu di sebuah kelab malam di Las Vegas.

“Sangat tidak sopan, ini sangat teruk! Bekerja sangat keras untuk tidak mendapatkan apa-apa sebagai balasan!! Ianya satu gurauan! Tugas mereka adalah untuk menghibur. Take your cheap ass back home!!”- @beel0ove

Selepas dakwaan tersebar di media sosial yang mendakwa penyanyi ini memberi wang tip palsu di Sapphire Las Vegas Gentlemen’s Club, pengarah pemasaran kelab malam itu tampil memberikan penjealsan.

Menurut USA TODAY, pengarah pemasaran Sapphire, Greg Wilson menyatakan kekeliruan itu berlaku setelah seseorang dari pasukan Usher telah meninggalkan wang palsu dengan wajah penyanyi itu di kelab untuk mempromosikan tempat tinggalnya di Vegas yang akan datang.

“Usher adalah seorang lelaki sejati dan tetamu yang hebat di kelab. Dia dan krewnya telah menukarkan ribuan dolar sebenar untuk tip kepada gadis-gadis yang menari di atas pentas.”- Greg Wilson

“Usher turut meninggalkan tip yang ‘pemurah’ kepada kakitangan yang lain.”- Greg Wilson

Sehingga kini, wakil kepada Usher tidak memberikan sebarang komen di atas isu yang sedang tular.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Faralyna Idris Alami Keguguran Bayi Lelaki Selepas Hamil 4 Bulan

Pelakon Faralyna Idris berkongsi khabar menyedihkan apabila dia disahkan mengalami keguguran ketika semua umat Islam sedang sibuk membuat persiapan menjelang Ramadan.

Menerusi beberapa hantaran di laman Insta story dan Instagram miliknya, Faralyna yang hamil empat bulan turut mendedahkan rentetan peristiwa keguguran nya itu. Akui sedih, dia dan suami tetap bersyukur kerana diberikan rezeki menimang bayi lelaki meskipun hanya seketika.

“Kepada yang tahu bonda pregnant, terima kasih kerana sentiasa doakan untuk bonda. Sentiasa cakap yang baik-baik pada bonda. Salam Ramadhan buat semua.

“Ini detik permulaan menyambut bulan yang mulia, bulan Ramadhan tahun ni untuk keluarga kami. Paling istimewa, bersama yang teristimewa, Muhammad Farid Muhammad Fikri,” ujarnya.

A post shared by Faralyna Idris (@faralynaidris)

Dalam perkongsiannya itu juga, kelihatan suami pelakon ini bersama keluarganya melakukan urusan kafankan dan pengebumian janin di halaman rumah mereka.

Rata-rata netizen serta rakan selebriti mengambil kesempatan membanjiri ruangan komen dengan mengucapkan takziah dan mendoakan agar Faralyna dan keluarganya kuat serta tabah menghadapi dugaan itu.

Faralyna mendirikan rumah tangga dengan Muhammad Fikri Abdullah sekitar Disember 2014 dan dikurniakan dua cahaya mata perempuan, Fira Anggun dan Fira Ayu. Salam takziah dari kami di Murai.my


Cantiknya! 5 Selebriti Tanahair Ini Muatnaik Gambar Bertudung Menyambut Ramadan

Bulan yang dinantikannya dalam setahun akhirnya telah tiba. Bulan Ramadhan yang dipercaya penuh keberkatan ini juga akan memberikan keajaiban bagi masing-masing individu setiap harinya. Begitu juga untuk 5 selebriti di bawah ini. Nampaknya pada hari pertama bulan Ramadhan mereka tampil dengan imej berbeza. Adakah mereka mahu berhijrah memakai tudung?

Penyanyi dan komposer terkenal, Amylea Azizan dilihat mengenakan tudung pada video terbarunya di Instagram. Dengan kapsyen “Ramadan Love”, penampilan bertudung penyanyi berusia 34 tahun ini dipuji peminatnya. Memang cantik kan?

Penyanyi dan pelakon Elyana juga terlihat mengenakan hijab ketika menyambut hari pertama bulan Ramadan. Elyana atau nama sebenarnya Erneelya Elyana Emrizal kini menjalani rawatan untuk kanser limfoma Peringkat 4. Dalam muatnaik foto dengan mengenakan tudung berwarna hijau terang, Elyana memohon doa dari pengikutnya untuk terus kuat berpuasa.

“Selamat menjalani ibadah puasa..
Doakan saya kuat untuk berpuasa..
Semoga kita semua mendapat keberkatan di bulan yang mulia ini.
Salam Ramadhan”- tulisnya

Pengacara dan pelakon ini pernah tular kerana tersasul menyebut Ramadan menjadi Marhaban ketika siaran langsung Muzik-muzik tahun lalu. Tahun ini, Sherry juga tidak ketinggalan mengucapkan salam Ramadan kepada peminat sambil mengenakan tudung.

“Selamat menunaikan ibadah puasa Ramadhan. Marhaban Ya Ramadhan.”- tulisnya di ruangan kapsyen.

Nampaknya wajah pelakon dan pengacara ini semakin berseri-seri selepas melahirkan cahaya mata kedua. Di akaun instagramnya, Scha Alyahya, ini juga terlihat begitu jelita mengenakan tudung sambil mengucapkan salam Ramadan kepada peminatnya.

“Semoga puasa, ibadah serta amal kebaikan kita semua diterima Allah SWT .
Semoga dosa dosa kita juga diampuniNya.
Semoga doa dan hajat kita juga dimakbulkan olehNya , Allah yang Maha Esa.
Selamat Berpuasa semua, Selamat menjalani ibadah puasa Ramadhan”

Penyanyi tersohor negara, Datuk Sheila Majid juga mengambil kesempatan mengucapkan selamat menyambut Ramadan kepada semua umat Islam menerusi sebuah video ucapan yang dimuatnaik di Instagramnya.

“Selamat menikmati bulan Ramadan & selamat menunaikan ibadah puasa. Semoga semua amalan kita diterima Allah SWT. Jika ada salah & silap,mohon ampun dan maaf dari kami”- tulisnya

Sambil mengenakan tudung berwarna merah, ternyata tiada langsung terpampang garis usia di wajah ratu jazz negara itu. Di usia 56 tahun, Sheila  tampil jelita dan anggun. Apa rahsia ya?

Murai MY mengucapkan selamat menyambut Ramadhan al-Mubarak dengan penuh kegembiraan dan kesyukuran. Semoga kita sama-sama menghayati Ramadhan tahun ini dengan penuh keikhlasan hanya kerana Allah s.w.t. dengan mengharapkan keampunan-Nya.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Lucinta Luna Bercakap Soal Perkahwinan & Mahu Hamil Kaedah IVF

Sewaktu menjadi tetamu di dalam sebuah video Youtube Cinta Kuya, Lucinta Luna membincangkan mengenai soal perkahwinan.

Cinta bertanyakan kepada Lucinta adakah dia berniat untuk berkahwin. Pelakon filem Bridezilla ini kemudian menyatakan bahawa dia akan berkahwin tidak lama lagi.

“Tante (Makcik) ini akan menikah enggak sih?”- Tanya Cinta Kuya

“Iya. Tante akan menikah dalam waktu dekat.”- Lucinta Luna

Lucinta Luna turut menyatakan bahawa dia kini sudah mempunyai pasangan.

“Sudah (punya pasangan). Sudah publish kok.”-Lucinta Luna

Kemudian, Lucinta Luna membuat pendedahan bahawa dia mengakui mahu menjadi isteri yang solehah.

“Jadi isteri. Isteri yang solehah, mempunyai suami.”- Lucinta Luna

Bukan itu sahaja, Lucinta turut menyatakan dia mahukan anak, dan mahu menjalani IVF atau lebih dikenali sebagai bayi tabung uji.

“Saya akan melakukan IVF dengan suami saya nanti. Doktornya sudah saya sediakan dari luar negeri.”- Lucinta Luna

Ketika disoal mengapa mahu menjalani IVF atau bayi tabung uji, Lucinta kemudian mengakui dirinya adalah seorang wanita.

“Tidak menyusahkan. Anda mengikuti era terkini kan, Istilah IVF. Ya, mengapa tidak, yang penting adalah hamil.”- Lucinta Luna


Majlis Pernikahan Neelofa Langgar SOP, Polis Beri Cadangan Kompaun

Nampaknya isu berkaitan dengan usahawan Neelofa masih berlanjutan hingga sekarang. Susulan mengenai jemputan yang hadir di majlis pernikahannya yang melanggar SOP, hari ini pihak polis buka suara.

Seperti yang dilaporkan oleh Harian Metro, Ketua Polis Daerah Dang Wangi, Asisten Komisioner Mohamad Zainal Abdullah berkata, pihaknya sudah mencadangkan supaya kompaun dikeluarkan terhadap pasangan terbabit.

“Timbalan Pendakwa Raya yang akan putuskan sama ada didakwa atau sebaliknya dan kami sudah serahkan kertas siasatan.

“Polis memberi cadangan untuk dikompaun,” katanya kepada Harian Metro.

Sebelum ini, polis dilaporkan membuka kertas siasatan membabitkan majlis perkahwinan Neelofa dan PU Riz. Isu pelanggaran SOP pada majlis itu timbul selepas tular di media sosial foto menunjukkan jemputan yang hadir tidak mematuhi SOP ditetapkan Majlis Keselamatan Negara (MKN).

Rata-rata netizen tidak berpuas hati dan mempersoal pelanggaran SOP yang ketara apabila hadirin duduk rapat tanpa mengamalkan penjarakan fizikal.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


4 Selebriti Yang Menjalani Ramadhan Pada Tahun Ini Dalam Kondisi Hamil

Ramadhan 2021 terasa berbeza bagi beberapa selebriti tanahair. Ini kerana, ada diantara mereka yang menjalani ibadah puasa dalam kondisi sarat mengandung. Ada yang sedang mengandung anak pertama, anak juga yang tengah hamil anak ke-3 atau ke-4. Mereka juga harus mendapat khasiat dan gizi yang mencukupi demi menjaga kesihatan bayi di dalam kandungan.

Berikut kami kongsikan antara 5 selebriti yang sedang menjalani ibadah ramadhan pada tahun ini sewaktu mereka sedang hamil.

Penyanyi no 1 negara, Dato’ Sri Siti Nurhaliza, 42 yang kini sedang hamil anak kedua. Berita gembira tersebut telah dikongsikan bersama peminatnya di instagram beliau pada 1 Disember 2020. Pengumuman itu juga dibuat semasa pelancaran produk terbarunya iaitu Beautessence dan BeauNest by @beausitiofficial. Beliau juga kini sedang mejalani ibadah puasa pada tahun ini dengan keadaan sedang sarat mengandung.

A post shared by Siti Nurhaliza Tarudin (@ctdk)

Pelakon dan pengacara, Ain Edruce telah berkongsi berita gembira tentang kehamilannya menerusi rakaman video yang dimuatnaik di saluran youtubenya pada November 2020. Menurutnya lagi, pada mulanya dia langsung tidak berniat untuk merahsiakan kehamillannya itu hanya menunggu masa yang sesuai untuk dikongsikan kepada peminat. Buat pertama kalinya, isteri kepada Amirul Hafiz Mustaffa ini juga akan menjalani ibadah puasa pada tahun ini dalam kondisi sedang sarat mengandung.

Spekulasi tentang kehamilan Elly Mazlein kini sudah terjawab apabila artis serba boleh ini sendiri mengesahkan yang dirinya kini sedang hamil anak kedua. Di bulan ramadhan tahun ini, usia kehamilan Elly Mazlein telah memasuki bulan ketiga. Menurut Elly, untuk kehamilan kali ini, dia tidak mengalami sebarang alahan yang teruk hanya kurang selera makan dan tidak boleh masuk dapur sebab tak tahan bau bawang putih.

Pelakon Izreen Azminda yang telah mendirikan rumahtangga dengan seorang pemuzik, Muhamad Radzi Abdul Wahid atau lebih dikenali sebagai Ude pada Ogos 2017. Hasil perkahwinan tersebut, mereka dikurniakan seorang anak lelaki, Aaron Ibrahim. Izreen juga mempunyai seoranga anak lelaki hasil perkahwinannya yang terdahulu, Muhammad Adrian Umar kini kini berusia 8 tahun. Izreen Azminda mengesahkan dia kini sedang hamil anak ketiga dan usia kandungannya sudah memasuki bulan keempat.


Sudah 2 Tahun Tukar Agama, Salmafina Bengang Ditanya Pasal Tak Puasa

Bintang dari Indonesia, Salmafina Khairunnisa kini diketahui berada di Amerika Syarikat. Beberapa kali dia dilihat bersama kekasihnya, Tony Carnevale.

Dalam muat naiknya pada hari Selasa (13/4), Salmafina kelihatan cantik dengan solekan di wajah. Netizen juga menyetujui kecantikan Salmafina .

Namun, ada satu komen yang telah mencuri perhatian. Salmafina nampaknya ditanya sama ada dia berpuasa atau tidak.

“Adakah anda berpuasa?” tanya seorang netizen.

Seperti diketahui, umat Islam telah mulai berpuasa di bulan Ramadhan hari ini, Selasa (13/4).

Salmafina nampaknya tidak menyukai soalan itu. Sebabnya, gadis berusia 21 tahun ini diketahui telah memeluk agama Kristian. Salmafina  kemudian membalas kembali soalan itu.

Melihat soalan itu, Salmafina  mengakui bahawa dia sering ditanya sama ada dia berpuasa atau tidak dalam 2 tahun terakhir. Katanya, dia mengabaikan soalan mengenai puasa ketika dia telah menukar agama.

“Dalam 2 tahun terakhir (termasuk tahun ini) setiap bulan Ramadan, saya banyak ditanyakan hal ini dan ramai orang bertanya. Tahun lalu,  saya tidak menjawab sama sekali kerana pada pendapat saya masih wajar, mungkin mereka yang bertanya terlepas berita atau tidak tahu atau mereka ‘seronok’ bertanya, “- jawab Salmafina Sunan.

Salmafina menjawab semula persoalan puasa di bulan Ramadhan. Menurutnya, persoalan ini sama dengan bertanya kepada seorang Kristian apakah dia masih pergi ke gereja atau tidak.

Kedua-dua soalan itu menurut Salmafina  tidak sopan dan membuatnya tidak selesa. Lebih-lebih lagi, dia tidak lagi berpuasa sebagai seorang Muslim.

“Saya rasa ini adalah perkara yang sama dengan rakan Kristian saya yang bertanya, ‘adakah anda masih di gereja?’ Kedua-duanya tidak sopan kepada saya dan saya berasa tidak selesa apabila ditanya seperti itu. Dan mengenai puasa ya tentu saja tidak, ”sambung wanita berusia 21 tahun itu.

“Cuba tanya kepada mualaf, ‘adakah anda merayakan Krismas atau tidak?’. Pasti aneh dan janggal, ”- kata Salmafina .

Salmafina  mulai terbuka mengenai keputusannya untuk menukar agama pada pertengahan 2019. Salma menekankan bahawa keputusannya bukan disebabkan oleh pengaruh orang lain, rakan, teman wanita, atau bahkan bekas kekasihnya.

Tanda tanya mengenai tukar agama Salmafina a bermula dari videonya yang viral dengan kalung salib. Bapanya pernah menentang video tersebut. Walaupun pada awalnya mereka tidak menerimanya, namun Sunan Kalijaga dan isterinya diketahui telah menerima keputusan Salmafina  untuk memeluk agama Kristian.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Kecoh Empire Sushi Tak Halal Pula? Ini Sebenarnya Yang Berlaku

Di laman media sosial, kecoh apabila salah seorang pengguna twitter mempersoalkan status halal premis makanan Empire Sushi. Pengguna twitter yang menggunakan akaun nama @bamdult ini memuatnaik tangkap layar dari laman sesawang halal.gov.my menunjukkan sijil halal Empire Sushi telah ditarik balik.

Jadi benarkah kedai makanan jepun kegemaran rakyat Malaysia ini tidak halal?

Sijil halal Empire Sushi ditarik balik 🥲 pic.twitter.com/OGPPOOhtt9

Disebabkan ramai yang memberi komen meluahkan rasa kebimbangan terhadap kedai makanan tersebut, pihak pengurusan Empire Sushi  tampil menjelaskan isu tersebut supaya ramai tidak terkeliru.

Menurut mereka, sebenarnya Empire Sushi baru sahaja menukar nama pendaftaran syarikat  dari Empire Sushi Sdn Bhd kepada Empire Sushi Group Sdn Bhd. Jadi kini mereka sedang menunggu kelulusan dari BAHAGIAN PENGURUSAN HALAL, JABATAN KEMAJUAN ISLAM MALAYSIA (JAKIM).

Mereka juga menegaskan bahawa Empire Sushi bebas dari kandungan babi, alkohol dan mirin.

Jadi anda tak perlu risau lagi, selepas mendengar penjelasan ini. Mereka akan mendapat semula Sijil Halal seperti sebelum ini.


‘Baby’ Ramadan! Eizlan Yusof Timang Cahaya Mata Keempat, Bekas Isteri Titip Ucapan

Pelakon Dato Sri Eizlan Yusof berkongsi khabar gembira di bulan yang penuh mulia ini apabila menimang cahaya mata keempatnya.

Menurut Eizlan, isterinya Kapten Bersekutu Datin Sri Natasha Rosa Boudville selamat melahirkan seorang bayi dan kedua-duanya berada dalam keadaan yang baik. Dalam perkongsian yang dibuat di laman Instagram nya, Pengerusi Jawatankuasa Skim Wajib Tayang Perbadanan Kemajuan Filem Nasional Malaysia (Finas) ini turut menggelarkan anak keempatnya itu sebagai ‘Baby ZR’ sebelum mendedahkan nama dan jantina anak keempatnya itu tidak lama lagi.

“Alhamdulillah yayang @sashaboudville dan Baby ZR berada dalam keadaan yang baik,” tulisnya

Menariknya lagi, Eizlan turut memakai baju yang sama ketika menyambut kelahiran ketiga-tiga anaknya hasil perkahwinan terdahulu dan menyifatkan ia sebagai kenangan yang cukup berharga buat dirinya.

“Baju ini akan jadi kenangan kerana empat anak saya disambut bersama dengannya,” katanya lagi.

A post shared by Eizlan Yusof (@eizlanyusof)

Meninjau ruangan komen, rata-rata pengikut serta rakaan selebriti mengambil kesempatan dengan mengucapkan tahniah buat Eizlan dan keluarga atas pertambahan ‘ahli baru’. Tidak ketinggalan, bekas isterinya, Vie Shantie Khan juga meninggalkan komen pada hantaran tersebut.

“Syukur Alhamdulillah semuanya selamat…Congratulations Dearest @sashaboudville dan EY, mesti kakak, abang dan adik-adiknya tak sabar nak jumpa Baby ZR,” tulis Vie Shantie

Eizlan dan Natasha mendirikan rumah tangga pada 12 Disember 2019 dalam majlis yang cukup meriah. Sekitar tahun 2007, Eizlan dan Vie Shantie pernah hidup bersama sebelum berpisah pada tahun 2015. Menerusi hasil perkahwinan, mereka dikurniakan tiga cahaya mata, Vie Zaara, Zareef Yusuf dan Vie Zaalia.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Christina Aguilera Luah Rasa Benci Pada Dirinya Pada Tahun 90-an, Ini Sebabnya!

Christina Aguilera membuat pengakuannya dalam sebuah wawancara bersama Health yang menyatakan bahawa dia “benci menjadi sangat kurus” pada tahun 90-an dahulu.

Beliau turut meluahkan rasa tekanan untuk menjadi bintang pop yang sangat sempurna ketika melancarkan karier muziknya pada akhir 90-an.

“Saya rasa kita semua mempunyai hari yang baik dan hari yang buruk mengenai perasaan kita terhadap diri kita sendiri. Memasuki bisnes ini, saya benci menjadi sangat kurus.”- Christina Aguilera

Bintang ini turut mendedahkan dia mula menghargai tubuh badannya apabila berusia 20-an.

“Sebaik sahaja saya berusia 21 tahun, saya mula sedikit berisi, dan saya menyukai lekuk tubuh badan baru saya. Dan saya menghargai apabila mempunyai pinggul.”-Christina Aguilera

Christina Aguilera menambah dia membuat keputusan untuk tidak lagi toleh ke belakang melihat tubuh badannya dahulu.

“Saya mempunyai masa sukar untuk melihat foto diri saya pada awal karier dahulu kerana saya merasa sangat insecure. Saya tidak pernah mahu menghidupkan kembali usia 20-an.”- Christina Aguilera

Penyanyi lagu ‘Hurt’ dan ibu kepada dua orang anak kini mempunyai rasa kebebasan untuk mengetahui bahawa tubuhnya adalah miliknya yang unik.

“Seiring bertambah usia, anda berhenti membandingkan diri anda dengan dan orang lain dan menghargai tubuh anda sendiri dan memilikinya.”-Christina Aguilera

Christina Aguilera kini tidak mahu mengalami tekanan yang tinggi sepanjang lima dekad hidupnya.

“Dengan bertambahnya usia, anda mengetahui bahawa hidup terlalu singkat untuk membuang masa memikirkan apa yang orang lain fikirkan tentang anda. Saya menyedari bahawa saya menghasilkan memori untuk diri sendiri dan saya tidak perlu risau tentang apa yang orang lain fikirkan.”- Christina Aguilera

Selain itu, penyanyi ini turut mendedahkan dia banyak menulis dan melakukan yoga untuk menjaga kesihatan mentalnya.


Nadzmi Adhwa Sebak! Terima Kejutan Hadiah Kereta Mewah Berharga RM403,184

Pelakon Nadzmi Adhwa meluahkan rasa sebak dan tergamam apabila menerima kejutan sebuah kereta mewah daripada isterinya yang juga pelakon, Ardell Aryana.

Berkongsi video ‘moment’ tersebut di laman Instagram nya, kelihatan Nadzmi terduduk di hadapan kereta baharunya jenis Mercedes Benz C 300 Coupé AMG Line. Menariknya, biarpun ia merupakan hari kelahiran Ardell namun hadiah tersebut diberikan buat suaminya sebagai tanda kasih dan penghargaan.

“Selamat hari bahagia Ardell Aryana. Tapi harini aku yang paling bahagia sebab dapat isteri baru”
“Hari lahir kau tapi aku yang dapat hadiah. Kalau tiap-tiap hari, birthday kau seronok juga kan. Haha hari-hari aku dapat hadiah,” tulisnya.

A post shared by ناذمي ادهوا نور اذمي (@nadzmiadhwa)

Menerusi carian Murai.my di laman web rasmi Mercedes-Benz, harga bagi kereta mewah tersebut dijual dengan harga RM 403,184.49.

Rata-rata peminat dan rakan selebriti turut menumpang gembira selain menyifatkan Nadzmi sebagai seorang yang cukup bertuah kerana mempunyai seorang isteri yang cukup baik dan sentiasa menyokongnya.Nadzmi dan Ardell telah berkahwin pada 1 September 2019 dan hasil perkahwinan,mereka dikurniakan seorang cahaya mata, Arwa Malaikha Urwa pada 5 Jun 2020.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


[TEMUBUAL EKSKLUSIF] Bangkit Semula! Amin Hayat Pernah Nyaris Terjun Bangunan, Bunuh Diri?

Berpengalaman lebih 14 tahun dalam dunia penyiaran bukanlah sebuah perjalanan yang mudah bagi personaliti TV tempatan, Amin Hayat. Amin yang pernah memenangi Anugerah Laporan Khas Berita TV Terbaik pada Anugerah Seri Angkasa 2010 itu akui pernah melalui pengalaman pahit sebelum menceburi bidang penyiaran.

Jejaka berusia 40 tahun ini akui nyaris membunuh diri kerana mengalami tekanan jiwa di usia muda. Murai MY berkesempatan menemubual penyampai berita TV9 itu untuk berkongsi kisah jatuh bangun dalam kehidupannya.

“Bukan mudah sebenarnya kehidupan saya sebelum menceburi bidang penyiaran di TV9. Saya bukannya mempunyai latar belakang dalam bidang ini sebenarnya. Saya asalnya merupakan graduan Kejuruteraan Perisian Universiti Teknologi Malaysia (UTM)”- katanya.

Amin berkata, sebelum dia menerima tawaran untuk bekerja dengan TV9, dia pernah menubuhkan sebuah syarikat perniagaan pengurusan acara di usia yang sangat muda.  Malangnya tersungkur malah dibebani hutang sehinggakan dia disenaraikan hitam oleh Bank Negara.

Amin berkata, pada ketika itu, dia tidak dapat berfikir panjang dan menyebabkan dia seperti hilang akal lalu berfikir untuk membunuh diri.

“sebelum saya masuk ke TV9, hidup saya pernah jatuh tersungkur. Dulu saya ada sebuah perniagaan sendiri pada usia muda,. masa itu saya tak tahu apa apa. Saya buat event management, tak sampai setahun dan akhirnya saya tersungkur.”

“Saya pernah nak bunuh diri. Ya betul, ini bukan cerita tipu. Saya pernah terfikir untuk terjun dari bangunan di mana tempat saya tinggal.  Saya rasa hidup ini dah  tiada makna. Kegagalan itu menimbulkan pelbagai persoalan dalam hidup saya.

“Pada masa itu saya berfikir, Saya bukannya tiada rupa, bukannya tiada pendidikan, tapi kenapa perkara ini berlaku kepada saya. Lebih menyakitkan, saya dibebani pelbagai hutang, disenarai hitam dengan Bank Negara. Tak boleh buat pinjaman, beli kereta dan rumah. Saya tertanya-tanya, kenapa hidup saya macam ni ya?. Ya, saya mengalami depresi, sebab itulah saya faham sesiapa yang mengalami nasib yang sama”- kongsinya.

Tambahnya lagi, dia bersyukur kerana tersedar dan bangkit semula menjadi orang yang baru selepas mendapat nasihat dan semangat dari ibunya sendiri.

” Saya bangkt semula dengan seorang yang baru, ibu saya sendiri yang beri semangat. “- ujarnya

Menjadikan kisah pengalaman lalu sebagai pencetus semangat pada hari ini, Amin terinspirasi untuk menghasilkan sebuah rancangan temu bual terbaharu, AminHayat Show.

Rancangan AminHayat Show bersiaran di Facebook dan YouTube di bermula hari ini 14 April 2021 pada jam 9 malam. Rancangan ini mengupaskan pengalaman usahawan tempatan dan selebriti tanah air.

“Saya rasa sehingga hari ini belum ada lagi, rancangan tembual ‘online’ bersama usahawan sebegini dengan konsep muhibbah. Selalu kita biasa lihat banyak rancangan temubual yang melibatkan usahawan bumiputera.”

“Tapi di AminHayat Show bakal menembual usahawan bukan bumiputera untuk berkongsi pengalaman mereka dalam dunia perniagaan. Lagi-lagi bagaimana mereka menangani masalah perniagaan semua yang dihimpit masalah pandemik Covid-19. Diharap dapat menjadi semangat dan inspirasi kepada kita semua”- kata Amin.

A post shared by AminHayat Rahim (@aminhayatrahim)

Menariknya, rancangan ini juga mendapat kerjasama High Flyer Asia (HFA), platform M-Commerce Malaysia JOCOM, TupperwareBrands, PinkyTailor, Zeve Shoes dan MTHREE Group of Companies.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Netizen Nasihat Pengguna Instagram ‘Hide’ Akaun Nur Sajat, Elak Kurang Pahala Puasa

Ramadan baru sahaja menjelma, namun usahawan kosmetik sensasi Nur Sajat  terus mencetuskan kontroversi di media sosial.

Menerusi laman Instagram nya, Sajat atau nama sebenarnya Muhammad Sajjad Kamaruzzaman dilihat memuatnaik beberapa perkongsian video dan gambarnya melakukan aktiviti bersenam sambil mempromosikan produk perniagaanya.

Jelas pelantun Makhluk Penggoda ini, walaupun sedang berpuasa namun senaman harus dilakukan bagi mendapatkan bentuk tubuh badan diidamkan.

“Bagi saya,walaupun kita berpuasa,kita tetap kena lakukan senaman..di bulan puasa saya akan buat senaman 15 minit jer setiap pagi!” kongsi Sajat

Bagaimanapun, perkongsian tersebut menjadi sebaliknya apabila segelintir pengguna laman itu bertindak mengecam tindakan Sajat yang berpakaian seksi dan seolah-olah mencemari bulan Ramadan.

“Bulan puasa hormatla sikit,sibuk duk tayang t*k fake” tulis seorang pengguna

Dalam pada itu, menjengah ke ruangan komen rata-rata memberi pandangan agar pengguna lain dapat menyembunyikan atau berhenti mengikuti akaun usahawan sensasi ini. Menurut mereka, dengan memaki hamun serta mengecam Sajat seolah-olah tidak berguna dah hanya akan mengurangkan pahala puasa.

Dalam perkembangan lain, pihak berkuasa masih giat mencari Sajat berikutan waran tangkap dikeluarkan mahkamah terhadapnya berhubung kes berpakaian seperti wnanita dalam majlis bacaan Yasin dan solat hajat, pada 7.30 malam, 23 Februari 2018 di premis kecantikannya, Nursajat Beauticion, Jalan Serai Wangi G16/G, Seksyen 16, Shah Alam.

Bagi perbuatan itu tertuduh didakwa mengikut Seksyen 10(a) Enakmen Jenayah Syariah (Negeri Selangor) 1995 yang memperuntukkan hukuman tidak melebihi RM5,000 atau penjara tidak melebihi tiga tahun atau kedua-duanya sekali, jika sabit kesalahan.


Tom Cruise Disuruh Untuk Berhenti Tersenyum Sewaktu Penggambaran Filem

Aktor Tom Cruise sentiasa terkenal kerana melakukan sendiri aksi stunt dalam filem, walaupun telah mematahkan lebih dari satu tulang sepanjang waktu melakukannya.

Dalam wawancara The Graham Norton Show, Tom Cruse bercakap mengenai cintanya terhadap aksi stunt, terutama untuk siri “Mission: Impossible”.

“Saya seorang aktor fizikal dan saya suka melakukannya, Saya belajar, berlatih, dan mengambil masa yang lama untuk memikirkannya. Saya telah mengalami patah tulang yang banyak”- Tom Cruise

Menurut Uproxx, Tom Cruise mendedahkan bahawa dia disuruh untuk berhenti tersenyum sewaktu penggambaran aksi stunt.

“Kali pertama melakukan aksi stunt adalah sukar, tetapi ianya juga mengujakan. Saya telah diberitahu beberapa kali untuk berhenti tersenyum sewaktu penggambaran aksi stunt dilakukan.”- Tom Cruise

Aksi-aksi stunt Tom Cruise yang wild termasuklah menahan nafasnya di bawah air selama enam minit, melompat dari motosikal di udara, tergantung di sisi pesawat, dan mendaki Burj Khalifa yang tingginya lebih dari 2,700 kaki.

Aksi stunt Tom Cruise yang paling terkenal adalah dalam Mission: Impossible- Fallout, di mana Tom Cruise terpaksa melompat melintasi bangunan hanya dengan beberapa wayar yang menahan dirinya. Cruise telah menghempas dirinya di sisi sebuah bangunan dan menyebabkan pergelangan kakinya patah.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Kudsia Kahar Mahu Allahyarham Subi Dikenang Sebagai Penggiat Radio

Semalam industri penyiaran radio berduka dengan khabar pemergian penggiat radio Subarma Mohtaruddin, 56 atau lebih dikenali sebagai Subi.

Memetik laporan media tempatan, Allahyarham Subi meninggal dunia di Unit Rawatan Rapi (ICU), Hospital Serdang selepas menjalani pembedahan buang usus sepanjang 1.8 meter. Bagaimanapun, badannya sudah tidak boleh menerima semua antibiotik diberikan sebelum menghembuskan nafas terakhir selepas azan zohor.

Dalam perkembangan berkaitan, rakan sejawatnya yang juga personaliti radio terkenal, Kudsia Kahar mengimbau kembali kenangan bersama Allahyarham Subi. Dedah Kudsia, Subi merupakan antara ‘orang kuat’ di sebalik beberapa stesen radio terkenal di awal penubuhannya.

“Bagi pihak keluarga pioneer #ERAFM, saya ingin merakamkan perasaan sedih kami atas pemergian Subarma Mohtaruddin semalam. Jika anda pernah bersuka-duka dengan sajian muzik dan isi kandungan ERA sejak 1998 dan juga SINAR dan kemudiannya SURIA, ketahuilah bahawa arwah Suby yang bertungkus-lumus menyediakan muzik untuk pelancaran stesen dan kemudiannya, menguruskan stesen-stesen tersebut” tulis Kudsia

Tambah Kudsia, dia turut menyifatkan kehilangan Allahyarham Subi sebagai sesuatu yang cukup besar pada industri apatah lagi mengenang jasanya dalam membentuk stesen radio hari ini.

“Pemergiannya akan kami rasakan buat selama-lamanya. Ketahuilah bahawa arwah Suby telah memainkan peranan penting dalam industri penyiaran Malaysia. Al -Fatihah..” tulisnya lagi

Sepanjang hayatnya, Allahyarham Subi pernah berkhidmat di dalam industri selama 23 tahun sebagai penyampai radio terawal di ERA, SINAR dan Suria FM. Salam takziah dari kami di Murai.my.


Justin Bieber Dedah Kesukaran Ketika Awal Perkahwinan Bersama Hailey Baldwin

Justin Bieber membuat pendedahan betapa sukarnya ketika tahun pertama perkahwinannya bersama isteri, Hailey Baldwin.

Melalui temubualnya bersama GQ, penyanyi 27 tahun itu menyatakan ianya sangat sukar kerana dia berasa seperti berada di dalam “kulit telur”.

“Tahun pertama perkahwinan sangat sukar, kerana banyak hal, kembali kepada hal trauma. Kurangnya kepercayaan. Dan kesemua perkara ini anda tidak mahu akui kepada orang yang bersama anda kerana ianya menakutkan.”- Justin Bieber

Justin Bieber dan Hailey Baldwin berkahwin di New York City courthouse pada September 2018 mengadakan majlis yang lebih besar setahun kemudian dia South Carolina. Justin Bieber berusia 24 ketika itu, dan Hailey Baldwin yang berusia 21 tahun.

Pada tahun 2021, pasangan ini kini berada di laluan yang lebih sihat untuk mencipta momen-momen sebagai pasangan dan keluarga.

“Sangat indah yang kita nantikan. Sebelum ini saya tidak mempunyai harapan yang menanti dalam hidup saya. Kehidupan di rumah saya tidak stabil dan tidak wujud. Saya tidak mempunyai yang lain. Saya tidak mempunyai seseorang untuk disayangi dan dicurahkan. Tetapi kini saya mempunyai semua itu.”- Justin Bieber

Justin Bieber yang pernah melalui mengambil alkohol, dadah, dan pernah ditangkap. Dia menyatakan bahawa dia ‘kehilangan kawalan visi untuk kariernya’.

“Saya sangka semua kejayaan itu akan menjadikan segala-galanya baik. Dan bagi saya, dadah itu menjadi numbing agent untuk terus dilalui.”-Justin Bieber

Penyanyi ini menyatakan bahawa dia seperti mendapat peluang kedua untuk menjalani kehidupan yang bahagia.

“Saya mempunyai seorang isteri yang saya sayangi, yang menghiburkan saya. Saya merasa selamat. Saya rasa hubungan saya dengan Tuhan itu indah. Saya percaya bahawa ketika ini dalam hidup saya, saya berada di tempat sepatutnya saya lakukan, melakukan apa yang saya percaya bahawa Tuhan mahu saya lakukan. Dan tiada lagi yang lebih memuaskan.”- Justin Bieber

Semoga perkahwinan terus kekal hingga akhir hayat ya!

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Ribut Di Kuala Lumpur & Selangor, Adibah Noor Simpati Dengan Nasib Penjaja

Sejak awal minggu, negeri Selangor dan Kuala Lumpur dilanda ribut di sebelah petang yang mengakibatkan banjir serta kesesakan teruk di beberapa kawasan.

Lebih menyedihkan, semalam(Selasa) yang merupakan hari pertama umat Islam berpuasa dan juga buat kebanyakan penjaja memulakan perniagaan mereka di bazar Ramadan,bergenang dengan air mata selepas gerai mereka turut terkesan dengan ribut.

Hujan lebat dan angin kencang mengakibatkan beberapa gerai mengalami kerosakan di Wangsa Maju, petang ini.

Video: Orang awam pic.twitter.com/4npr5DtQ7d

— BERNAMA (@bernamadotcom) April 13, 2021

Menerusi sebuah rakaman video yang tular di media sosial, kelihatan beberapa penjaja mengutip makanan jualan mereka yang jatuh di atas jalan berikutan ‘dipukul’ angin ribut selain turut dibasahi hujan.

Rata-rata pengguna media sosial termasuk selebriti, Adibah Noor turut meluahkan rasa simpati dengan nasib mereka pada hari pertama Ramadan yang diuji sedemikian. Dalam ciapan nya, Adibah mendoakan agar segala urusan mereka dipermudahkan selain mengharapkan agar para penjaja yang terkesan tabah dengan ujian yang menimpa.

“Ya Allah”
“Permudahkanlah urusan mereka, tabahkanlah hati mereka, dan berikanlah mereka keuntungan berlipatkali ganda di hari-hari yang mendatang” tulis Adibah

Dalam pada itu, menurut laporan Jabaran Meteorologi Malaysia (MET), negara kini berada dalam Fasa Peralihan Monsun yang bermula pada 16 Mac 2021 dan berterusan sehingga pertengahan Mei 2021. Dalam fasa ini negara akan menerima tiupan angin lemah dari pelbagai arah serta kejadian ribut petir yang lazimnya membawa hujan lebat berserta angin kencang dalam jangka masa yang singkat.


Uji Keimanan Betul! Siakap Stim Limau Oleh Khairul Aming Trending Di Twitter

Dari dulu lagi, ramai netizen tidak begitu setuju jika video dan gambar makanan sedap-sedap dimuatnaik di laman media sosial ketika umat Islam sedang berpuasa.

Tetapi lain pula yang jadi di laman twitter hari ini. Dalam ramai-ramai yang tak suka, video resipi Siakap Stim Limau yang dimuatnaik oleh Khairul Aming ini terus menjadi trending nombor satu di Twitter.

Sehingga artikel ini ditulis, video Siakap Stim Limau tersebut telah di 16 ribu retweet, lebih 200 ribu tontonan dan disukai ramai orang termasuklah selebriti Fara Fauzana.

Puasa Day 2 : Siakap Stim Limau pic.twitter.com/9rZYlejWxi

— Khairulaming (@khairulaming) April 14, 2021

Nampak menyelerakan bukan? Walaupun ramai yang terliur kerana video masakan tersebut dimuatnaik pada waktu tengahari, tetapi sekurang-kurangnya anda sempat mempuat persiapan untuk dijadikan juadah berbuka nanti.

Khairul Aming merupakan seorang selebriti masakan media sosial yang mempunyai jumlah pengikut yang ramai di media sosial. Sempena bulan Ramadan ini, Khairul kembali lagi  dengan ’30 Hari 30 Resepi’.  Sementara itu, Khairul terharu dengan sambutan positif  oleh pengikutnya terhadap resipi masakan yang dikongsikan sejak semalam.

“Actually aku still speechless tengok engagement video hari ni. Ni paling tinggi sepanjang 4 tahun. Dalam masa 8 jam video tadi dah dapat 2 juta views di Tiktok, 1.8 juta views di IG, 1 juta views di FB and 500k views kat Twitter. IG story also approaching 800k views. Tq guyss”- tulisnya di twitter

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Serendah RM42 Seorang! Jom Lihat Senarai Harga Promosi Buffet Ramadan Di 21 Hotel Mewah Sekitar Anda

Bulan Ramadan yang telah tiba tahun ini tentunya memberi peluang kepada umat Islam lebih fokus untuk beribadah. Rata-rata rakyat Malaysia gemar untuk membeli juadah di bazar-bazar Ramadan mahupun berbuka puasa di luar, malah bufet Ramadan merupakan antara pilihan kegemaran rakyat Malaysia untuk berbuka puasa.

Tahun ini, terdapat pelbagai hotel yang menawarkan juadah bufet serta promosi makanan dan minuman sepanjang bulan Ramadan di Negeri Selangor yang boleh dinikmati oleh seisi keluarga serta sahabat handai.

Santapan Iftar di Dorsett Grand Subang Hotel yang terletak di Subang Jaya ini menawarkan menu berbuka puasa yang menyelerakan. Bermula dari 16 April hingga 12 Mei 2021, ia terbahagi kepada dua set iaitu Santapan Mubarak dan Santapan Barokah. Dua set ini menghidangkan dua menu berbeza namun tetap tidak mengetepikan makanan tempatan. Sup Gearbox turut ditawarkan sebagai juadah berbuka puasa dengan harga RM 55.

The Emperor menjadi lokasi untuk berbuka puasa bersama keluarga dan rakan-rakan. Selain itu, pelanggan boleh bersedekah melalui Sedekah Iftar @ RM18 yang untuk satu set makanan.

Nostalgia Kampungku menjadi tema kepada Wyndham Acmar Klang Hotel untuk tahun ini dengan menyajikan anda hidangan-hidangan nostalgia yang pastikan membuatkan anda menjilat jari! Terdapat pelbagai masakan Melayu tradisional yang melazatkan serta aneka kuih untuk dijamah bersama keluarga dan sahabat handai. T Cafe merupakan lokasi untuk berbuka puasa dan tentunya diiringi dengan masakan langsung daripada chef-chef yang berbakat. Senarai harga adalah RM 138 seorang untuk dewasa, RM 100 untuk warga emas dan RM 84 untuk seorang kanak-kanak.

Icip-icip Kampungku Buffet Dinner merupakan bufet ramadan yang boleh dinikmati di Eastin Hotel. Dengan harga RM 148 seorang, hotel ini menawarkan menu utama yang menyelerakan iaitu Kambing Panggang bersama Nasi Arab, Sup Gearbox Berempah, serta Nasi Lemak Kukus Daun Teratai.

Selain itu, terdapat pilihan menu yang menjadi kegemaran orang ramai iaitu Rendang Rusa, Ikan Patin Kukus Asam Limau, Masakan Kawah, Apam Balik Durian, aneka Asam Pedas dan banyak lagi!

Hotel Tenera menawarkan Bufet Ramadan Tujuh Kawah dimana ia menyajikan pelbagai menu kawah seperti kerutuk daging, rendang, kambing bakar, satay, kuih-muih dan banyak lagi yang boleh dinikmati. Harga bagi seorang dewasa adalah RM 78 tetapi pembelian tempahan awal dibuka bermula 11 Mac dengan harga serendah RM 58 dan penggunaannya sah sehingga 14 April hingga 20 April 2021. Bufet Ramadan ini berlangsung dari 14 April hingga 11 Mei 2021 dan bermula 6:30 petang hingga 10:30 malam di Restoran Selasih Garden.

Mardhiyyah Hotel & Suites mengalu-alukan kedatangan bulan suci Ramadan dengan hidangan bufet yang amat menarik bersama hidangan sajian tempatan dan antarabangsa serta terdapat juga gerai-gerai. Ia menampilkan tema Bufet Antarabangsa yang menawarkan aneka pilihan masakan utama berasaskan pilihan tempatan. Selain itu, terdapat barisan gerai yang menampilkan konsep yang berbeza. Harga bagi seorang dewasa ialah RM 99 dan pembelian 10 orang dengan harga RM 990 bersih layak mendapat 1 baucar penginapan di Bilik Deluxe selama 2 hari 1 malam. Selain itu, tetamu juga dapat menikmati alunan bacaan ayat suci Al-Quran dan boleh menunaikan solat Maghrib dan solat terawih di hotel ini.

Bufet Citarasa Warisan akan mula menyajikan kepada tetamu bermula 15 April hinga 11 Mei 2021. Para tetamu boleh menikmati hidangan bufet yang enak dengan makanan tempatan yang lazat seperti Sup Gearbox, Kambing Bakar, BBQ dan banyak lagi!

Tidak lupa juga air kelapa dan menu berasaskan daging yang dimasak lembut. Senarai harga adalah RM 119 seorang untuk dewasa, dan RM 55 untuk warga emas dan kanak-kanak.

Park Inn by Radisson (Sepang) Putrajaya buat pertama kalinya menawarkan bufet ramadan dan menjemput semua pelanggan untuk menjamu Sajian Ibunda Bufet yang menyajikan lebih daripada 100 hidangan asli selain menonjolkan masakan tempatan dan antarabangsa. Bufet juadah berbuka puasa yang pelbagai sesuai dijamu bersama seisi keluarga dan sahabat handai ini bermula pada 16 April hingga 9 Mei 2021. Senarai harga adalah RM 78 seorang untuk dewasa dan RM 58 untuk kanak-kanak

Four Points by Sheraton Puchong membawakan hotel berkonsepkan moden yang terletak di Bandar Puteri, Puchong. The Eatery merupakan lokasi untuk tetamu menjamu bufet ramadan yang ditawarkan di hotel ini. Tradisi Warisan menjadi nama tema kepada bufet tersebut bermula 13 April hingga 12 Mei 2021. Harganya adalah RM 145 untuk seorang dewasa dan RM72.50 untuk kanak-kanak. Selain itu, Four Points Hotel turut menawarkan set pesanan istimewa iaitu Briyani Kambing – RM18 setiap set dan Briyani Ayam – RM13.

Hotel yang mewujudkan konsep moden serta seni retro iaitu Hotel Pegasus yang terletak di Shah Alam turut menawarkan menu bufet ramadan dan tetamu boleh meraikan bulan ramadan dengan menikmati pelbagai jenis hidangan yang menyelerakan. Tempahan boleh dibuat dengan menghubungi nombor yang tertera pada poster. Hotel Pegasus turut menawarkan hidangan istimewa setiap hari iaitu kambing bakar, sate ayam dan daging. Harga biasa bagi seorang dewasa adalah RM 88 dan RM 44 untuk kanak-kanak.

Hotel yang terletak berdekatan dengan IOI Mall Puchong ini turut menyajikan bufet ramadan pada harga harga RM 88 untuk seorang dewasa dan RM 44 untuk kanak-kanak. Tetamu boleh menikmati juadah berbuka puasa Selera Warisan Bonda bersama yang tercinta di restoran The Garden Grille.

Jelajah Selera Ramadan merupakan tema bufet ramadan bagi The Saujana Hotel. Bufet ramadan ini menawarkan lebih daripada 120 sajian yang merangkumi hidangan tempatan mahupun antarabangsa. Bufet Ramadan boleh dinikmati di Charcoal’s Malaysian Style Grill Room. Selain itu, bufet ramadan untuk jamuan korporat turut disediakan dengan minimum 40 orang dan RM 150 seorang. Pakej tersebut meliputi pelbagai juadah berbuka puasa yang sangat menyelerakan!

Bufet Tradisi Ramadan akan bermula 16 April 2021 sehingga 9 Mei 2021 di Geno Hotel dimana terletak berhampiran dengan kawasan perindustrian di Shah Alam. Anda boleh menikmati pelbagai aneka hidangan di hotel tersebut dengan hanya membayar RM 88/dewasa, RM 55/warga emas yang berumur 65 tahun ke atas dan RM 40/kanak-kanak.

Juadah Ramadhan Tradisi Desa yang menghidangkan lebih daripada 50 hidangan yang disajikan di bufet ramadan Holiday Villa Hotel, juga dibawakan kepada anda oleh pasukan chef yang penuh berbakat yang diketuai oleh Chef Eksekutif, Chef Azram. Bufet ini akan berlangsung selama sebulan bermula 13 April 2021. Senarai harga adalah RM 88 seorang untuk dewasa, RM 55 untuk warga emas dan RM 44 untuk kanak-kanak

Empire Hotel yang terletak di subang turut tidak melepaskan peluang untuk menyajikan bufet ramadan kepada orang ramai.

Sajian Citarasa Kampung membawakan pelbagai hidangan kampung kepada penggemar hidangan turun-temurun. Bufet ini akan berlangsung selama sebulan bermula 13 April 2021, dan sebarang tempahan atau pertanyaan boleh lah menghubungi nombor yang tertera di poster. Senarai harga adalah RM 55 seorang untuk dewasa, RM 45 untuk warga emas dan kanak-kanak

Nikmati bufet ramadan Rentas Selera Ramadan di Holiday Inn Kuala Lumpur Glenmarie. Anda boleh meraikan bulan yang penuh keberkatan ini bersama hidangan bufet yang dijamin pasti menyelerakan. Dapatkan harga promosi sekarang sehingga 16 April 2021 dengan hanya RM 88 net.

Anda boleh menikmati bulan ramadan dengan menghabiskan masa berbuka puasa di The Buzz bersama keluarga dan sahabat handai. The Journey of Iftar membawakan kepada anda menu-menu yang menepati cita rasa anda! Dengan pembelian 10 baucar akan diberikan 1 baucar secara percuma. Senarai harga adalah RM 100 seorang untuk dewasa dan RM 75 untuk warga emas dan kanak-kanak.

Ketika Ramadan semakin hampir dan peluang untuk mengeratkan lagi silaturahim sesama keluarga sangat dinantikan. Chef Eksekutif Concorde Hotel Shah Alam, Chef Alham Ahmad Daldiri dan pasukan masakannya menawarkan rangkaian masakan tradisional Melayu yang menarik bermula 13 April 2021 sehingga 12 Mei 2021. Manjakan diri anda di bulan suci

Ramadan ini di Melting Pot Cafe untuk berbuka puasa bersama Juadah Iftar 2021 sebagai tema tahun ini. Harga untuk seorang dewasa ialah RM 120, manakala untuk kanak-kanak berumur 5-12 tahun pula diberikan diskaun sebanyak 50%. Pelanggan boleh membeli baucar dengan menghubungi terus pada nombor yang tertera di poster.

Semarakkan bulan yang penuh kemuliaan ini bersama orang yang tersayang serta sahabat handai sambil menikmati sajian istimewa di Cinnamon Coffee House di One World Hotel; salah satu restoran bufet terbaik di Petaling Jaya yang wajib anda cuba! Meriah Kembali menjadi tema yang menawarkan lebih 100 sajian enak setiap hari serta aneka pencuci mulut yang amat meliurkan. Senarai harga adalah RM 158 seorang untuk dewasa dan RM 79 untuk kanak-kanak

Sepanjang bulan suci ramadan, Royale Chulan Damansara akan membawakan kepada anda Citarasa Nusantara Ramadan Buffet dengan lebih dari 150 hidanngan asli yang disajikan oleh Chef yang penuh berbakat. Selain itu, solat terawih akan diadakan pada setiap Jumaat, Sabtu dan Ahad bersama Da’i Muhammad bagi para muslim yang berbuka puasa di Royal Chulan Damansara. Senarai harga adalah RM 118 seorang untuk dewasa, RM 88 untuk warga emas, RM 68 untuk kanak-kanak dan RM 98 untuk para “frontliners”.

Avenue Garden Hotel ingin mewar-warkan; bufet ramadan di sini kembali menjamu anda dengan membawa tema Dari Dapur Cik Abang yang disediakan oleh pasukan chef yang pakar dalam masakan melayu asli. Dapatkan harga serendah RM 58 untuk dewasa dan RM 48 untuk kanak-kanak jika membuat tempahan awal sebelum 16 April 2021.

Dapatkan tawaran hebat sempena ulang tahun ke-6 dengan membuat tempahan berbuka puasa di Acappella Suite Hotel bermula 16 April ini dengan hanya RM 60 untuk dewasa dan RM 42 untuk kanak-kanak. Buat tempahan sekarang dan datang bersama keluarga anda untuk menikmati juadah berbuka puasa yang sangat melazatkan!

Bulan Ramadan tidak sahaja mengajar kita untuk berpuasa, namun merapatkan silaturrahim dan mengukuhkan ikatan antara keluarga dan rakan-rakan. Nikmati dan hargai bulan suci ini bersama orang yang tersayang dan sahabat handai dengan berbuka puasa di hotel-hotel yang menawarkan bufet Ramadan dan promosi makanan dan minuman di sekitar Negeri Selangor.

Walau bagaimanapun, keselamatan dan kesejahteraan para pelanggan adalah lebih utama. Oleh itu, setiap pengunjung diingatkan untuk mematuhi garis panduan atau SOP yang telah ditetapkan oleh pihak Majlis Keselamatan Negara. Pelanggan harus mendaftar melalui aplikasi mudah alih “SElangkah: Langkah Masuk Dengan Selamat”, memastikan jarak sosial, menggunakan cecair pembasmi kuman secara berkala dan memakai pelitup muka pada setiap masa demi memastikan kesejahteraan para pelanggan terjamin.

Untuk informasi lanjut, layari laman sesawang rasmi Tourism Selangor di Selangor.Travel.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Baru Tahu! Watak Wonder Woman, Gal Gadot Ada Persamaan Dengan Puteri Diana

Wonder Woman, Gal Gadot diilhamkan oleh Puteri Diana.

Melalui temubualnya secara virtual bersama Vanity Fair, aktres wanita yang memegang watak heroin dalam komik DC sejak tahun 2017, mendedahkan bahawa dia dan pengarah Wonder Woman, Patty Jenkins melihat persamaan antara watak dan puteri yang disayangi, yang meninggal pada tahun 1997.

“Saya masih ingat ketika menonton dokumentari mengenai Puteri Diana dan terdapat bahagian dimana mereka menyatakan bahawa dia  dipenuhi dengan kasih sayang dan sentiasa menjaga orang lain dan ia seperti, ‘itu sepatutnya Wonder Woman yang kita miliki.”- Gal Gadot

Dan secara kebetulan, nama sebenar Wonder Woman adalah Diana Prince.

Gal Gadot, 35, turut menyatakan bahawa apabila mempamerkan superhero di skrin, dia ingin menunjukkan kepada peminat watak yang memberi inspirasi dan relatatif, seperti ciri yang ditunjukkan oleh Puteri kesayangan ramai yang merupakan seorang dermawan.

“Bagaimana anda boleh berhubung dengan semangat yang sangat kuat dan mempunyai semuanya dan sangat sempurna? Saya ingin menunjukkan kekuatan dan hatinya.”- Gal Gadot

Apa yang pasti kedua-duanya sama hebat kan!


Ahli Keluarga Diraja Kongsi Foto Putera Philip Yang Tidak Pernah Dilihat Sebelum Ini

Melalui laman twitter diraja @RoyalFamily, Ahli keluarga diraja pada hari ini telah berkongsi foto-foto Duke of Edinburgh, Putera Philip yang tidak pernah dilihat sebelum ini bersama anak dan cucunya.

Putera Philip dan Ratu Elizabeth II mempunyai empat orang anak, lapan orang cucu, dan sepuluh orang cicit.

Today, members of the Royal Family have shared photographs of The Duke of Edinburgh, remembering him as a father, grandfather and great-grandfather. pic.twitter.com/vG7CEg1C3M

— The Royal Family (@RoyalFamily) April 14, 2021

Pengebumian Putera Philip akan berlangsung pada hari Sabtu, 17 April di Windsor Castle dengan kehadiran terhad kepada 30 orang kerana sekatan pandemik Coronavirus.

Walaubagaimanapun, ratusan anggota tentera dan wanita dari Tentera Laut Diraja, Angkatan Laut Diraja, Tentera Darat akan mengambil bahagian dalam proses pengebumian.


Luna Maya Maya Tak Sedar Habiskan RM14 Ribu Kerana Sedih Anjing Mati

Membeli-belah untuk wanita kadang-kadang bukan hanya untuk memenuhi keperluan. Namun ramai wanita menghabiskan wang yang banyak untuk membeli-belah sebagai menghilangkan tekanan. Ini nampaknya juga berlaku untuk aktres popular, Luna Maya.

Fakta ini didedahkan oleh rakan Luna Maya, Ayu Dewi. Ia bermula ketika Luna Maya menyoal tali pinggang baru Ayu. Ayu juga mengakui bahawa memerlukan banyak masa untuk memutuskan  membeli tali pinggang tersebut.

“Hampir sebulan saya memikirkannya (untuk membeli). Lagipun tali pinggang ini dapat digunakan berulang kali,”- kata Ayu Dewi pada hari Rabu (14/4) di saluran YouTube TS Media.

Ayu kemudian membandingkan dirinya dengan Luna Maya yang dapat menghabiskan puluhan juta rupiah dengan mudah hanya kerana dia dalam keadaan sedih.

Ayu Dewi mengungkapkan kisah tentang Luna, yang tanpa ragu-ragu menghabiskan Rp 50 juta atau sekitar RM14 Ribu dalam sekelip mata kerana dia sedih anjing peliharaannya mati. Luna juga mempertahankan tindakannya ketika itu.

“Ya bikin happy Saja lah,” ujar Luna. “Cuma kadang-kadang kalau tengah bersedih kan kita tak fikir panjang kan!,” Kata Luna

Tetapi ternyata Luna akhirnya menyesali perbuatannya.

“Ya, saya akhirnya sedar dan menyesal. Bila sampai rumah saya seperti, ‘Gila, apa yang saya lakukan’. Kemudian bertanya semula pada diri sendiri, apa yang saya patut lakukan sekarang,” kata Luna.

Ayu Dewi juga memberi nasihat kepada Luna.

“Anda harus mengubah motto, ‘Penyesalan datang terakhir, kerana pada awalnya itu adalah pendaftaran’,” Ayu bergurau.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Selepas Wajah, Safiey Ilias Jalani Rawatan Kecantikan Buah Dada

Usahawan kosmetik sensasi Safiey Ilias atau nama sebenarnya Saifuddin Bin Ilias menimbulkan kontroversi di laman Instagram selepas berkongsi foto dirinya sedang menjalani rawatan kecantikan.

A post shared by RATU SEMESTA ALAM (@safieyillias94)

Jika sebelum ini, usahawan tersebut sering melakukan rawatan pada wajahnya, kali ini Safiey memaklumkan dirinya sedang menjalani rawatan kecantikan pada puting buah dadanya.

“Selamat bebuka puasa korang . Sori(maaf) lah ya ratu baru habis rawatan cucuk PRP untuk bagi rawatan pinkish + orange kan nipple( puting buah dada) ratu cepat baik . Tq(terima kasih) @my_gorgeous_clinic . Ratu buat procedur ini dekat @bff_medispa cawangan lagi 1 doc(doktor) dekat Kuantan . So orang Pahang kene lawa jugak tau ! Jangan malukan ratu . Orang pahang semua lawa-lawa macam ratu” tulisnya

Dalam pada itu, Safiey turut menegaskan warna hitam yang kelihatan pada buah dada nya itu sebenarnya adalah kesan luka yang sudah kering dan akan tertanggal sendiri kelak.

“Manakala akan banyak mulut puaka akan komen kenapa hitam kenapa hitam , itu adalah kuping luka yang akan tetanggal dan peeling(kupas) sendiri . Then , nanti tinggal la warna pink(mera jambu) + yellow(kuning). Seksi kan” tulisnya lagi

Meninjau ke ruangan komen, rata-rata netizen mengecam tindakan Safiey yang berkongsi foto sedemikian. Selain menganggap perbuatan tersebut menyalahi agama, Safiey juga disifatkan seperti tidak menghormati bulan puasa yang baru sahaja bermula.

Terdahulu,Safiey mencuri tumpuan di media sosial selepas memuatnaik foto surat kebenaran merentas negeri sekaligus menjadi pertikaian di kalangan netizen. Menerusi hantaran di laman Instagram miliknya, tertera kenyataan ‘urusan kerja’ telah dinyatakan dalam surat tersebut. Bagaimanapun di ruangan kapsyen, Safiey menyatakan ingin pulang ke kampung halaman di Pahang kerana ingin berehat berikutan masalah kesihatan mental yang dihidapinya.


“Saya Bangga”- Syed Saddiq Jawab Dakwaan Tiada ‘Life’ Di Usia Muda

Setelah sebulan berada di Singapura, Ahli Parlimen Muar, Syed Saddiq Syed Abdul Rahman akhirnya berjaya menghabiskan pengajian di Universiti Nasional Singapura (NUS) dalam Polisi Awam Sekolah Lee Kuan Yew dengan biasiswa penuh.

Pernah mendapat gelaran menteri termuda dalam sejarah Malaysia malah aktif dalam dunia politik, pasti ramai yang tertanya-tanya adakah Saddiq tiada ‘life’ di usia muda.

Dalam sebuah temubual bersama laman TodayOnline, Saddiq menjawab dakwaan ini dengan penuh rasa bangga.

“Ini adalah hidup saya, dan saya bangga dengannya. Walaupun saya harus mengorbankan kehidupan sosial saya, masa bersama keluarga, saya benar-benar suka melakukan apa yang saya lakukan.”- katanya dengan yakin.

Saddiq berkata, dia begitu selesa dengan kehidupannya sekarang walaupun harus bekerja setiap hari demi rakyat.

“Itulah sebabnya saya tidak keberatan bekerja tujuh hari seminggu. Saya tidak keberatan bekerja lewat malam, kerana saya menikmatinya. Apabila saya mempunyai masa lapang, saya merasa sangat tidak produktif dan, apabila saya merasa tidak produktif, saya merasakan tidak dapat buat secukupnya. Terutama ketika masih muda, ini adalah masa kita untuk lebih cergas”- katanya.

Sementara itu, Saddiq turut berkongsi mengenai hal peribadi tentang percintaan.

“Saya akui (mempunyai masa untuk meneroka hubungan romantis), tetapi secara jelasnya tiada tempat untuk mendekati orang lain, jadi itu agak sukar. Itulah sebabnya mencari pasangan yang betul sangat penting: Seseorang yang akan memahami.” – akuinya kepada Today Online.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Ini Nasihat Kris Jenner Terhadap Kim Kardashian Selepas Penceraian Dengan Kanye West

Ibu kepada Kim Kardashian, Kris Jenner memberikan nasihat berikutan penceraian anak perempuannya , Kim Kardashian dengan Kanye West.

Melalui wawancaranya bersama WSJ Magazine di Youtube, Kris Jenner, 65, menceritakan mengenai perpisahan Kim dan Kanye West setelah Kim failkan penceraian selepas hampir tujuh tahun berkahwin.

“Saya rasa perkara paling penting yang saya pelajari melalui pengalaman saya, kedua-dua pengalaman saya, adalah mengutamakan anak-anak terlebih dahulu.” Kris Jenner

Ibu kepada Kim Kardashian ini kongsi pernah menangis seorang diri selepas melalui penceraian bersama Robert Kardashian.

“Saya akan memastikan semua anak-anak saya tidur. Kemudian, saya akan menangis di bilik saya untuk tidur. Saya tidak mahu mengadakan pesta kasihan di hadapan anak-anak saya.”- Kris Jenner

Kris Jenner menambah ada perkara yang boleh menjadi “bodoh” dalam penceraian, tetapi sangat penting untuk mengutamakan anak-anak daripada memberi tumpuan kepada faktor yang “tidak perlu”.

Kim Kardashian, 40, berkongsi empat orang anak bersama Kanye West, 43, North, Chicago, Saint, dan Psalm.


[VIDEO] Shanell Harun Cemas, Pekerja Butik Dirasuk Makhluk Halus

Pereka fesyen terkenal, Shanell Harun berkongsi pengalaman yang mencemaskan apabila salah seorang kakitangannya telah dirasuk makhluk halus.

Berkongsi kejadian misteri itu menerusi video di laman Instagram, menurut Shanell kejadian tersebut terjadi selepas mereka pulang daripada menunaikan solat terawih. Menafikan hanya ingin mencari publisiti, kongsi Shanell dia berasa tergamam kerana kejadian tersebut terjadi di hadapan matanya sendiri.

“Nell terpaksa cancel beberapa appointment lepas buka puasa tadi akibat kejadian ni. Bukan untuk mencari publisiti, tapi ni la kejadian sebenar di butik. Selalu tengok dalam TV tapi hari ni jadi depan mata. Speehcless!
“Nell bukak puasa dgn staff-staff di @dapoqschombi. Lepas dah settle dorang balik butik untuk solat dan sambung keje.
“Then one of my staff called dan bagitahu assistant designer Nell dah start berperangai pelik. Berlari Nell ke butik.
“Sampai di sana Nell tengok my staff dah kejung, mata ke atas. Nell ingat dia hypo (maklumlah ada pengalaman jaga mak Nell) rupanya tidak,” tulis Shanell

Menurut Shanell yang juga pemilik restoran Dapoq Schombi, memandangkan staff yang dirasuk itu mula berkelakuan aneh, kakitangangannya segera mendapatkan bantuan seorang ustaz yang berada berhampiran untuk memulihkan keadaan.

Menceritakan semula pengalaman menyeramkan itu, kata Shanell dia terpaksa mendapatkan bantuan daripada ustaz apabila kakitangannya itu mula berperangai lebih pelik.

“Seram ye bila dia start menyeringai dan gelak-gelak. Dalam hati Nell, ni dah bukan dia ni.
“Berlari la staff ke sekolah tahfiz belakang butik panggilkan ustaz. Nasib baik time tu dah lepas terawih. Rezeki kami ada ustaz yang datang membantu. Alhamdulillah semuanya okay.
“Bulan-bulan puasa pun ada makhluk Allah cuba mengganggu. Kot ye pun datanglah tolong jahit manik ke, tampal diamond ke ye dok?
“Suke tau main usik-usik gini. Ishhh! Get well soon Wan,” kongsinya lagi

Rata-rata pengikut pereka fesyen ini berasa terkejut dan serta simpati kerana tidak menolak kejadian seumpama itu berkemungkinan punca daripda pihak yang tidak berpuas hati dengan Shanell mahupun kakitangannya.


Sesuai Dijadikan Hadiah! Boleh Tergoda Tengok Pek Galaxy Ekosistem Violet Edisi Terhad Ini

Bagi mereka yang mencari cara untuk melengkapkan gaya hidup epik mereka, Samsung Malaysia ada tawaran yang menarik. Dari 15 April hingga 30 April 2021, anda boleh hadiahkan untuk diri anda ataupun buat orang yang tersayang Pek Galaxy Ekosistem  Edisi Terhad Violet yang merangkumi Galaxy S21 + 5G atau Galaxy S21 5G, Galaxy Buds Pro dan Galaxy Watch Active2 yang sangat cantik.

Pek ini menawarkan penjimatan sehingga RM798! Di samping itu, ia dilengkapi dengan kotak violet edisi terhad yang cukup elegan.

Harga seunit bernilai RM4,599 untuk pilihan Galaxy S21 5G (harga sebenar RM5,297). Jika anda memilih Galaxy S21 + 5G, harga seunit RM5,099 (harga sebenar RM5,897).

Pek Galaxy Ekosistem Edisi Terhad Violet ini boleh didapati melalui kedai Samsung Experience, Peruncit Sah Samsung terpilih dan kedai dalam talian. Dapatkannya sekarang sebelum habis.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Ariel NOAH Dipeluk Bunga Citra Lestari, Pengurus Jawab Spekulasi Bercinta

Di Indonesia, hangat memperkatakan mengenai sekeping foto pelakon dan penyanyi Bunga Citra Lestari (BCL) memeluk vokalis kumpulan NOAH, Ariel sekaligus mencetuskan spekulasi kononnya mereka kini sedang bercinta.

Menurut media negara itu, foto tersebut diambil dari salah satu babak video muzik kolaborasi terbaharu kedua-dua penyanyi tersebut yang berjudul Mencari Cinta.

Hal itu telah diperakui oleh pengurus kepada BCL yang dikenali sebagai Dodi. Jelasnya, adegan berpelukan tersebut sememangnya merupakan salah satu babak di dalam video muzik.

“Ya, itu kan sebahagian daripada babak daripada penggambaran video klip”- jelas Dodi

Bagaimanapun, dedah Dodi tiada sebarang hubungan istimewa di antara Ariel dan BCL kerana kedua-duanya sudah lama berkawan baik.Malah adegan tersebut hanya menjayakan watak di dalam video muzik dan tidak lebih daripada itu.

“Tiada apa-apa tanggan lain. Biasa sahaja. Ini pun secara profesional, (adegan peluk) merupakan sebahagian babak dan cerita di dalam video muzik” tambahnya lagi

Sekadar info, ini bukanlah kali pertama kedua-dua penyanyi popular ini berkolaborasi. Sebelum ini mereka pernah terlibat dengan beberapa projek muzik termasuklah duet lagu nafas baharu Menjejakmu.


Sah! Jennifer Lopez Dan Alex Rodriguez Akhirnya Putus

Jennifer Lopez dan Alex Rodriguez telah mengesahkan bahawa pertunangan mereka kini sudah berakhir dan mereka lebih baik sebagai “rakan”.

Jennifer Lopez dan Alex Rodriguez telah mengeluarkan kenyataan tersebut di TODAY.

“Kami sedar bahawa kami lebih baik sebagai rakan dan berharap dapat kekal begitu. Kami akan terus bekerjasama dan saling menyokong perniagaan dan projek kami bersama. Kami mendoakan yang terbaik untuk satu sama lain. Satu-satunya komen yang harus kami sampaikan adalah terima kasih kepada semua orang yang telah mengirim kata-kata dan sokongan yang baik. “- Jennifer Lopez dan Alex Rodriguez

Desas-desus mengenai perpisahannya mula menjadi spekulasi pada awal minggu ketika Jennifer Lopez berkongsi beberapa foto selfie di set penggambaran filem barunya, Shotgun Wedding, yang tidak memakai cincin pertunangannya bersama Alex Rodriguez.

Pasangan ini turut meminta privasi demi anak-anak mereka. Jennifer Lopez adalah ibu kepada anak kembarnya yang berusia 13 tahun, Max dan Emme, hasil perkahwinan dengan bekas suaminya, Marc Anthony.

Manakala Alex Rodriguez mempunyai dua anak perempuan, Natasha, dan Ella, hasil perkahwinan dengan bekas isterinya Cynthia Scurtis.

Jennifer Lopez dan Alex Rodriguez dahulunya mengumumkan pertunangan mereka pada Mac 2019 setelah dua tahun bercinta.

Pada tahun lalu, Jennifer Lopez memberitahu Today bahawa rancangan perkahwinan mereka ditangguhkan kerana pandemik COVID-19.

“Saya agak patah hati kerana kami mempunyai beberapa perancangan yang hebat. Saya seperti,’Tuhan mempunyai rancangan yang lebih besar’.”-Jennifer Lopez

Menurut PageSix, skandal Madison LeCroy menjadi alasan mereka akhirnya putus. Mereka sudah mempunyai masalah, Jennifer Lopez benar-benar malu dengan hal yang berlaku.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Sini Masih Awal Lagi” – Nur Sajat Beri Bayangan Mengaku Berada Di Negara Lain?

Selepas berita mengenai pencarian Nur Sajat oleh pihak berkuasa hangat diperkatakan, usahawan sensasi itu dilihat semakin berani memuatnaik beberapa foto dan videonya terkini.

Terbaru, menerusi kapsyen reels di laman Instagram Sajat atau nama sebenarnya Muhammad Sajjad Kamaruz Zaman seakan memberi bayangan bahawa dirinya kini berada di negara lain.

“Sini masih awal lagi..” tulis Sajat ringkas

Perkongsian itu dibuat Sajat pada petang Khamis ketika umat Islam di sini sedang sibuk membuat persiapan untuk berbuka puasa. Rata-rata daripada pengguna laman itu menggesa Sajat untuk menyerah diri kepada pihak berkuasa selain turut menasihatinya menghormati bulan Ramadan berikutan sering berkongsi gambar yang mencolok mata.

Menerusi artikel sebelum ini, usahawan itu dilaporkan kini berada di negara jiran dan telah disahkan oleh pihak polis menerusi Ketua Polis Negara, Tan Sri Abdul Hamid Bador. Bagaimanapun, negara yang dimaksudkan tidak dinyatakan oleh Abdul Hamid.

Terdahulu, Sajat dikenakan waran tangkap selepas gagal hadir sebutan semula pertuduhan berpakaian wanita di Mahkamah Tinggi Syariah Shah Alam, Selangor. Dia didakwa melakukan perbuatan tersebut ketika malam majlis bacaan Yasin dan solat hajat, pada 7.30 malam, 23 Februari 2018 di premis kecantikannya, Nursajat Beauticion, Jalan Serai Wangi G16/G, Seksyen 16, Shah Alam.

Bagi perbuatan itu tertuduh didakwa mengikut Seksyen 10(a) Enakmen Jenayah Syariah (Negeri Selangor) 1995 yang memperuntukkan hukuman tidak melebihi RM5,000 atau penjara tidak melebihi tiga tahun atau kedua-duanya sekali, jika sabit kesalahan.


Lebih Dari 1,000 Aduan Mahu Persembahan Grammy Cardi B Dan Megan Thee Stallion Dihentikan

Cardi B dan Megan Thee Stallion membuat persembahan lagu hit no.1 mereka, “WAP” pada Anugerah Grammy pada Mac 14 2021. Namun ianya telah membuatkan ramai penonton kecewa dengan persembahan mereka.

Menurut Rolling Stone, sehingga minggu ini, Suruhanjaya Komunikasi Persekutuan telah menerima lebih daripada 1,000 aduan mengenai persembahan duo itu.

Sewaktu Anugerah Grammy pada 14 Mac, Cardi B dan Megan Thee Stallion melakukan medley Body, Savage, Up, dan WAP. Untuk lagu terakhir, pasangan ini menari secara provokatif bersama-sama di atas katil yang besar.

Penonton mendakwa bahawa persembahan itu tidak sesuai dengan umur kanak-kanak dan termasuk dalam “kandungan pornografi” yang harus dihentikan oleh CBS.

“Saya merasa kecewa dengan persembahaan Megan Stallion & Cardi B. Ramai kanak-kanak sedang menonton ketika itu. Sukar untuk bertoleransi dengan persembahan mereka di Grammy. Ianya menjijikkan dan pemikiran anak-anak kecil yang melihatnya menakutkan saya.”- Ibubapa

Ketika video muzik pasangan ini dilancarkan, Calon Senat AS, James P. Bradley menyatakan dalam Twitter bahawa lirik lagu itu secara peribadi telah menyinggung perasaannya.

Konservatif lain seperi Tucker Carlson turut menyatakan bahawa lagu itu adalah “sampah” dan rapper itu “harus malu pada diri mereka sendiri”.

Menurut INDEPENDENT, rakan-rakan artis legend seperti CeeLo Green turut menyatakan bahawa muzik tersebut telah memberikan moral yang mengecewakan.


“Boring Duduk Rumah Dengan GF Aja Ni!”- Datuk Hans Isaac Nasihatkan Zizan Razak

Semalam, (15/4) pelawak dan pelakon Zizan Razak meraikan ulang tahun kelahiran ke-37. Menerusi sebuah posting di Instagramnya, Zizan berdoa agar dia terus berjaya serta sentiasa murah rezeki dan dipanjangkan umur.

“Assalamualaikum, ucapan ‘happy birthday’ buatmu Mohd Razizan Abdul Razak. Semoga terus berjaya dan berjaya. Jangan pernah berhenti buat orang tersenyum. Semoga Allah merahmatimu selalu dan sentiasa murah rezeki dan dipanjangkan umur.

“Segala usahamu dipermudahkan jua jodoh dipercepatkan… Amin,”

A post shared by Hans Isaac (@hansisaac)

Sementara itu, pelakon dan pengarah, Datuk Hans Isaac  turut memberikan ucapan kepada rakan seperjuangannya dalam industri seni. Melalui sebuah posting yang baru dimuatnaik di instagramnya, pelakon berusia 49 tahun menasihati Zizan supaya cepat kahwin. Dalam masa yang sama, Hans menasihat Zizan tidak mencontohi dirinya yang masih bujang.

“Happy Birthday to my bro @zizanrazak869 . Masih ingat masa kat Trengganu dulu masa bro jadi extra untuk drama yang saya berlakon. Saya bangga dengan sukses bro selama ni. You have come so far and happy for all your success . U deserve it bro . Hanya satu soalan saja saya ada pada bro ……BILA NAK KAHWIN????? Jangan lambat macam saya ni bro . Boring duduk rumah dengan GF aja ni . Eh eh eh ….. GF tu … GOOD FRIEND lahbbro jangan ingat lain lain ! Hahahhaa . Happy birthday brother”- tulisnya dengan jenaka.

Sekadar info, Hans  sebelum ini pernah dikaitkan bercinta beberapa orang selebriti popular di Malaysia. Pada Februari 2017, beliau pernah mengumumkan perkahwinannya dengan Aileen Gabriella Robinson, yang memenangi gelaran Miss Tourism International 2011. Namun Pada 30 Oktober 2017, beliau mengumumkan tidak dapat melangsungkan perkahwinan.

Sama-sama lah kita mendoakan dipercepatkan jodoh buat kedua-dua pelakon terhangat ini.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


A Aida, Sasha Saidin & Nazmi Nordin Selebriti Pertama Terima Vaksin COVID-19

Tiga selebriti ini, Datuk A Aida, Dr Nazmi Nordin dan Sasha Saidin menjadi antara selebriti pertama yang menerima suntikan vaksin COVID-19.

Jika Nazmi dan Sasha selesai menerima dua suntikan vaksin jenis Sinopharm di Dubai, Emiriah Arab Bersatu (UAE) Januari lalu, Aida atau nama sebenarnya Zaidah Awang, 51 pula menerima suntikan jenis Pfizer-BioNTech semalam (Khamis).

A post shared by Princess Sayang (@sashasaidin)

Memetik laporan Kosmo, penerbit terkenal itu menerima suntikan menerusi keanggotaannya dalam pasukan Angkatan Pertahanan Awam Malaysia (APM) yang berpangkat Kolonel Bersekutu.

“Alhamdulillah selesai suntikan pertama pagi tadi. Semuanya berjalan dengan lancar.

“Nak kata takut tu tidak, saya pasrah je apabila nama tersenarai sebagai penerima vaksin hari ini,” katanya seperti dipetik media

Dalam perkembangan berkaitan, perkongsian Nazmi mengenai pengalaman dan kesedaran suntikan vaksin tular di Twitter baru-baru ini.

“NASIHAT SAYA KEPADA RAKYAT MALAYSIA, SILA DAPATKAN VAKSIN COVID-19 JIKA DIBERI PELUANG. SEBAB APA? COVID-19 MERUPAKAN VIRUS BARU YANG MELANDA SELURUH DUNIA”

“JADI BADAN KITA MEMERLUKAN “SENJATA” BARU UTK MELAWAN VIRUS NI. SEBAB TU VAKSIN KHAS UTK MELAWAN WABAK INI DIWUJUDKAN UNTUK MERANGSANG BADAN KITA MENDALAMI ANTIBODI YANG KHUSUS KALAU KITA DIJANGKITI COVID-19.PENDEK KATA, VAKSIN INI MEMBANTU UNTUK MENGUATKAN LAGI SISTEM IMUNISASI DALAM BADAN KITA” kata Nazmi

Ketika dihubungi Murai.my sebelum ini, model dan pelakon yang kini bergelar pensyarah di Dubai itu berkata orang ramai tidak perlu panik sekiranya mengalami kesan sampingan selepas disuntik vaksin. Tegasnya, kesan ini adalah normal memandangkan badan sedang menghasilkan antibodi yang baharu.


Selain Dian Sastrowardoyo, 3 Selebriti Indonesia Ini Masih Baik Dengan Keluarga Walaupun Beza Agama

Kebiasannya perbezaan kepercayaan akan menjadi masalah dalam sebuah keluarga. Namun, 5 selebriti Indonesia membuktikan bahawa walaupun perbezaan agama dalam keluarga, hubungan mereka dengan ibubapa masih bahagia. Anda ingin tahu siapakah selebriti Indonesia yang dimaksudkan? Scroll sampai habis okay!

Adik beradik kembar Nana dan Naysilla Mirdad merupakan anak kepada pasangan aktres dan model, Lydia Kandou dan Jamal Mirdad yang berkahwin pada tahun 1986. Lydia merupakan beragama Kristian dan Jamal beragama Islam.

Lydia dan Jamal dikurniakan empat orang anak, Nana Mirdad, Naysilla Mirdad, Kenang Kana, dan Nathana Gaza. Namun hanya Nana dan Naysilla yang mengikuti kepercayaan ibunya, manakala dua orang lagi mengikuti kepercayaan Jamal yang beragama Islam.

Walaupun Lydia dan Jamal sudah bercerai pada tahun 2013, hubungan antara Nana, Naysilla, dan adik beradik lain terhadap ibubapa mereka masih baik.

Malah, Nana yang kini menetap di Bali setelah berkahwin dengan Andrew White, masih menziarahi ibunya, mereka masih dilihat bersama dalam setiap majlis dan masih menjaga hubungan baik masing-masing.

Bintang filem Ada Apa Dengan Cinta ini dilahirkan dari keluarga yang bukan beragama Islam. Namun, apabila semakin dewasa, anak perempuan kepada Ariawan Rusdianto Sastrowardoyo dan Dewi Parwati Dewi Setyorini ini membuat keputusan untuk menjadi mualaf. Dian juga telah mengucapkan dua kalimah syahadah pada tahun 2006.

Keputusannya untuk memeluk agama Islam bukanlah disebabkan kerana Dian mahu berkahwin dengan Maulana Indraguna Sutowo, tetapi ianya adalah pilihan dari hatinya sendiri. Malah ibunya yang beragama Katolik turut menyokong hasrat Dian untuk memeluk agama Islam.

Bukan itu sahaja, ibunya juga meminta Dian untuk khatam Al-Quran sebelum berkahwin dengan Indraguna.

Asmirandah dilahirkan dalam keluarga yang berpegang pada ajaran Islam. Walaupun Asmirandah membuat keputusan untuk berkahwin dengan aktor, Jonas Rivano, yang beragama Kristian,  Asmirandah masih beragama Islam.

Namun, lama-kelamaan Asmirandah mula mengikuti kepercayaan agama suaminya. Kedua-duanya sering terlibat dengan upacara keagamaan di gereja. Walaupun pada awalnya isu ini hangat diperkatakan, keluarga Asmirandah menerima Jonas sebagai suami kepada anak mereka dan menerima keputusan Asmirandah untuk bertukar agama.

Aktor Reza Rahadian juga dilahirkan dari keluarga yang mempunyai perbezaan agama. Bapa Reza, Rahim beragama Islam, dan ibunya, Pratiwi Widiantini Matulessy , beragama Kristian. Reza diketahui mengiktui jejak bapanya dan memeluk agama Islam.

Walaupun dia dibesarkan dalam keluarga yang mempunyai perbezaan agama, aktor berusia 30 tahun ini diajar ibunya untuk saling bertoleransi di antara penganut agama.

Hubungan antara Reza dan ibunya juga dikatakan sangat harmoni. Lebih-lebih lagi, ibunya adalah antara penyokong terbaik dalam kariernya selama ini.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Al-Fatihah! Pelakon Veteran, Abu Bakar Omar Meninggal Dunia

Sebentar tadi, industri hiburan dikejutkan dengan khabar yang menyedihkan mengenai pelakon veteran terkenal Abu Bakar Omar yang dilaporkan meninggal dunia sekitar jam 9.04 pagi tadi.

Allahyarham yang berusia 73 tahun, menghembuskan nafas terakhir di Kedah Medical Centre Alor Setar, Kedah. Berita tersebut telah dimaklumkan oleh pelakon, pengacara dan penyampai radio, Sharifah Shahirah menerusi laman Instagramnya.

“Hari yang barakah Jumaat bulan yang mulia. Takziah buat keluarga Allahyarham. Al fatihah,” tulisnya

Difahamkan, Allahyarham mempunyai masalah jantung dan mengadu kepenatan sejak dua hari lalu sebelum mendapatkan rawatan susulan di hospital.

Untuk rekod, Allahyarham yang dilahirkan di Titi Gajah, Alor Setar pada 25 April 1948, pernah membintangi beberapa filem popular seperti Duyung, Cinta Kolesterol, Fenomena dan banyak lagi. Sepanjang hayatnya, pelakon yang sering kali menghiasi kaca televisyen sejak era-90 an ini pernah memenangi beberapa anugerah antaranya Pelakon Lelaki Terbaik Anugerah Skrin 2012 dan Pelakon Lelaki Terbaik Drama Radio Anugerah Sri Angkasa pada 1990. Salam takziah dari kami di Murai.my.


Meninggal Dunia Di Pagi Jumaat, Ini Pencapaian Abu Bakar Omar Sebagai Pelakon Disegani

Pelakon veteran, Tuan Haji Abu Bakar Omar, meninggal dunia awal pagi tadi. Berita kematian Abu Bakar Omar, 73 disahkan oleh anaknya sendiri Mohd Zainuddin Abu Bakar di lama facebook.

“Dikemuliaan pagi Jumaat 4 Ramdhan 1442H bersamaan 16 April 2021 jam 9.04 pagi. Dengan sedih keluarga memaklumkan bahawa Ayahanda Kami Tuan Haji Abu Bakar Omar telah dijemput kembali ke Rahmatullah.”

Dilahirkan di Titi Gajah, Alor Setar pada 25 April 1948, Abu Bakar Omar pernah membintangi beberapa filem pecah panggung. Antaranya Fenomena, Cinta Kolestrol, Hingga Hujung Nyawa dan Duyung.

Sepanjang bergelar anak seni, Abu Bakar telah membintangi lebih 13 buah filem dan 11 telefilem dari tahun 1981 hingga 2014. Sebagai pelakon disegani, Abu Bakar banyak memenangi anugerah bersandarkan kualiti lakonannya baik di pentas, kaca TV mahupun layar perak.

Antaranya di Anugerah Sri Angkasa, beliau pernah memenangi Anugerah Pelakon Lelaki Terbaik (Drama) – “Senja Belum Berakhir” pada tahun 1983 dan Pelakon Lelaki Terbaik (Drama Radio) “Bukan Kerana Kasih” tahun 1990.

Manakala di Anugerah Skrin, beliau mendapat anugerah Pelakon Pembantu Lelaki Terbaik – “Mata Hati” pada tahun 1999 dan pada tahun 2012 merangkul anugerah Pelakon Lelaki Terbaik menerusi drama “Gincu Ayah”.


“Kurang Ajar!”- Ashraf Muslim Bengang Dengan Syarikat Judi

Pelakon Ashraf Muslim meluahkan rasa kecewa terhadap sebuah syarikat perjudian selepas tular di media sosial mengenai lagu raya yang mempromosikan kegiatan haram itu.

Menerusi laman Instagram nya, Ashraf berkata mereka yang terlibat seolah-olah tidak menghormati bulan Ramadan apatah lagi ada diantara pelakon-pelakon video tersebut beragama Islam. Menurut pelakon ini lagi, video tersebut secara terang-terangan menyalahi agama dan akidah.

“Allahuakbar! Makin menjadi-jadi manusia sekarang. Secara terang-terangan mengajak orang ramai buat dosa. Bulan Ramadan, bulan yang baik, bulan yang penuh rahmat Allah. Tapi video yang korang tengok ini telah merosakkan bulan yang suci ini”

“KURANG AJAR lah siapa yang terlibat dalam pembikinan video ni. Takkan tak tahu video ini pasal apa? Judi laa!
JUDI ITU HARAMM!! Mana iman? Mana akidah? Ini negara Islam jangan buat onar macam ni! Aku tak tahulah, yg berlakon dalam video ni sedar ke tak sedar apa yang dinyanyikan tu. Memang tak fikir panjang bila buat semua ni. Pastu berani pula nak promosi macam ini”

“Kalau lah korang ni islam, menjawablah dengan Allah SWT” tulis Ashraf

Tegas bapa kepada empat orang cahaya mata ini, tujuannya memuatnaik video berkenaan bukanlah kerana ingin mempromosikan kegiatan judi mahupun syarikat tersebut. Sebaliknya, dia ingin menyedarkan orang ramai bahawa tindakan seumpama ini adalah antara cara untuk mereka menjatuhkan agama Islam.

“Aku post video ini bukan untuk korang main judi atau nak promote bisnes diorang tapi nak bagitahu kepada masyarakat, ini adalah cara-cara anasir-anasir yang ingin merosakkan islam secara halus. Dan media sosial adalah tempat yang mudah untuk mereka sampaikan. Video ini adalah JAHAT SAMA SEKALI dan ini adalah SALAH!” tambahnya lagi

Menerusi artikel Murai.my sebelum ini iklan raya yang dipercayai terbitan sebuah syarikat judi berjudul GDBet333 Hari Raya berdurasi dua minit itu menjadi bualan hangat malah turut dipertikaikan kerana menggunakan khidmat mereka yang beragama Islam sebagai pelakon. Rata-rata daripada menyifatkan lagu tersebut menyinggung sensitiviti umat Islam apatah lagi judi sememangnya diharamkan oleh agama.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Selain Neelofa, Perkahwinan Ini Juga Dikatakan Membelanjakan Jumlah Wang Yang Besar Di Hari Bahagia Mereka

Di Malaysia, perayaan perkahwinan kadangkala berlangsung selama beberapa hari. Sesetengah selebriti akan mengadakan majlis sambutan yang berbeza untuk keluarga, rakan dan juga ribuan peminat.

Menurut South China Morning Post, berikut adalah  perkahwinan di Malaysia yang boleh dikategorikan sebagai Crazy rich Malaysian weddings.

Noor Neelofa Mohd Noor berkahwin dengan pelakon dan pendakwah Haris Ismail di Grand Hyatt Kuala Lumpur pada bulan Mac 2021.

Perayaan yang digelar sebagai wedding of the year, menampilkan empat tan bunga hidup yang mekar dan door gift yang mencecah beratus ringgit untuk seorang.

Neelofa menjadi tumpuan 200 tetamu dengan gaun yang dihiasi dengan 5,000 kristal Swarovski yang direka oleh pereka fesyen Malaysia Alia Bastamam.

Pada bulan Mac 2018, penyanyi-pelakon Nur Fazura binti Sharifuddin dan Abdul Fattah bin Mohd Amin, yang lebih dikenali sebagai Fazura dan Fattah Amin telah mengadakan resepsi perkahwinan di Royale Palace Shah Alam.

Menurut South China Morning Post, kira-kira 5,000 peminat “Fattzura” diundang ke perkahwinan tersebut.

Pewaris Berjaya Group dan Naza Group, Chryseis Tan dan Faliq Nasimuddin mengikat tali perkahwinan pada November 2018 di Four Seasons Kyoto di mana pengantin perempuan mengenakan gaun putih oleh Oscar de la Renta.

Pasangan ini juga mengupah kumpulan K-pop D.I.P di jamuan perkahwinan mereka. Dalam majlis berasingan yang diadakan di MITEC, Kuala Lumpur. Seramai 1,300 orang dijemput dan mereka dihiburkan oleh  penyanyi kumpulan Blue dan Shane Filan dari Westlife.

Zahirah MacWilson dan suami Aiman Hakim Ridza, berkahwin pada Februari 2020 di hadapan hampir 200 orang telah menyaksikan pasangan bahagia ini.

Menariknya pasangan  itu memotong kek lapan tingkat menentang graviti yang berharga lebih kurang sembilan ribu ringgit Malaysia.


Wow! Rosé Blackpink Memecahkan Dua Rekod Dunia Dengan Kemunculan Album Solonya

Anggota Blackpink, Rosé telah memulakan karier solonya dan memecahkan dua gelaran Guinness World Records melalui single terbarunya On The Ground.

Menurut Guinness World Records, Rose memegang rekod sebagai artis solo dan berkumpulan pertama yang pernah menduduki tangga nombor satu dalam carta muzik dunia, Billboard.

Lagu tersebut telah menduduki tempat pertama di Global Billboard 200 dan Billboard Global Excl. AS pada Mac lalu.

Mengumumkan debut solo pertamanya pada bulan Jun 2020, Rosé melancarkan album R dengan dua single utama.

Video muzik’On The Ground ditayangkan di YouTube dan menjadi video muzik YouTube yang paling banyak ditonton dalam masa 24 jam oleh artis K-pop solo dengan tontonan seramai 41.6 juta.

Menurut Guinness World Records, sebelum ini rekod tersebut telah dipegang oleh PSY dengan 36 juta tontonan bagi lagu Gangnam Style.

Psy telah memegang takhta video muzik yang paling banyak ditonton dalam masa 24 jam di YouTube ini selama lapan tahun.

Setakat ini, Blackpink memiliki 27 video muzik dalam YouTube dengan setiap satunya mencatat ratusan dan billion juta tontonan. Malah, mereka juga mempunyai lebih 60 juta pelanggan di platform YouTube.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Baru Tahu 5 Selebriti Ini Sebenarnya Adalah Anak Angkat Yang Berasal Dari Asia

Banyak kehidupan anak-anak yang ditinggalkan pada mulanya diberi harapan baru melalui proses anak angkat. Menurut South China Morning Post, berikut adalah lima selebriti yang asalnya adalah anak angkat yang lahir di Asia.

Sebelum ini pelakon dan model Kevin Kreider memuat naik foto di Instagram miliknya dengan menyatakan bahawa dia adalah anak angkat dan hasil dari ujian DNA menunjukkan dia dilahirkan di Korea Selatan.

Dia ditinggalkan oleh ibu bapa kelahirannya kepada datuknya dan kemudian diambil oleh keluarga Amerika yang tinggal di Philadelphia.

Kpop Idol, Lee Han-gyul dari kumpulan BAE173 adalah kanak-kanak yang tidak pernah mengenali ibu bapanya sehinggalah di tahun 1.

Menurut South China Morning Post, dia yang ditinggalkan di rumah anak yatim sejak lahir lagi diambil oleh pekerja sosial dan menjaganya sehingga ke hari ini.

Dua daripada anak angkat Angelina Jolie mempunyai keturunan Asia. Maddox yang berasal dari Kemboja menjadi anak angkat pada usia tujuh bulan.

Anak angkat terakhir Angelina Jolie adalah Pax Thien yang berasal dari Vietnam. Dia dimbil oleh Jolie dan Brad Pitt pada tahun 2007 ketika Pax berusia tiga tahun.

Lana Condor dijadikan anak angkat oleh pasangan Amerika, Bob dan Mary Condor ketika dia baru berusia empat bulan.

Lana yang berasal dari Vietnam dibawa pulang ke AS di mana dia dan Arthur dibesarkan sebagai satu-satunya orang Asia yang menghadiri sekolah di Pulau Whidbey, Washington.

Bintang Glee, Jenna Ushkowitz yang berasal dari Korea Selatan telah menjadi anak angkat pada usia tiga bulan melalui program Love the Children Adoption Agency.

Menurut South China Morning Post, dia kemudiannya dibawa dan dibesarkan di New York bersama ibu bapa angkatnya Brad dan Judi.

Jadi anak angkat bukanlah suatu perbuatan yang sepatutnya disalah ertikan oleh segelintir rakyat kita. Kita sepatutnya lebih memahami dan menjadikan golongan ini lebih baik pada masa akan datang.


Faizal Tahir Umum Berundur Seketika Dari Industri, Rakan Selebriti Titip Ucapan Selamat Berehat

Penyanyi dan komposer terkenal Faizal Tahir mengejutkan ramai pihak setelah mengumumkan ingin berehat untuk jangka masa yang panjang sebagai seorang penyanyi.

Menurut Faizal atau nama sebenarnya Ahmad Faizal bin Mohammad Tahir,42 dia membuat keputusan tersebut selepas mengalami keletihan mental dan fizikal serta tekanan berpanjangan sejak penghasilan album ‘Assalamualaikum’ sekitar 2015. Selain itu, dia juga berhasrat untuk meluangkan lebih masa untuk dirinya sendiri serta keluarga.

Dedah Faizal lagi, Qibla merupakan albumnya yang terakhir dan dia akan mula berehat selepas Aidilfitri pada bulan hadapan. Menjengah ke ruangan komen-komen, rata-rata rakan selebriti seperti Maryam Durian Kimchi, Wany Hasrita, Zizi Kirana, Nabila Huda,Awi Rafael serta ramai lagi mengambil kesempatan membanjiri ruangan komen mengucapkan selamat berehat buat Faizal.

Tidak dilupakan, para peminat turut berterima kasih kepada Faizal atas penghasilan karya-karya terbaik nya selama ini. Bagaimanapun, ujar Faizal ‘hiatus’ ini hanyalah sementara kerana dia akan kembali bila tiba masanya selain akan terus menulis lagu buat penyanyi lain.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


CL Tertekan Kerana Disuruh Melakukan Pembedahan Plastik

CL atau nama sebenarnya Lee Chae Rin menceritakan mengenai tekanan yang dihadapinya apabila harus melakukan pembedahan plastik, terutama pada kelopak mata.

Melalui wawancaranya bersama majalah Allure Korea, CL menggambarkan dirinya sebagai topeng yang mempunyai sikap dan karakter.

“CL seperti topeng, tetapi Bersama sikap dan karakter. Itu perisai bagi saya”-CL

Dalam wawancaranya Bersama majalah Allure, CL turut menyatakan tekanan yang dihadapinya dalam industri hiburan. Rapper yang dilahirkan pada tahun 1991 itu menyatakan bahawa dia diberitahu untuk melakukan pembedahan kelopak mata untuk menyesuaikan diri dengan standar kecantikan sekelilingnya.

“Dahulu, setiap orang yang mempunyai double eyelids, itulah trend kecantikan. Saya juga ingin menyatakan bahawa saya sedih  dan marah. Mengapa semua orang ini memberitahu saya bagaimana penampilan saya?”- CL

Walaubagaimanapun, CL atau nama sebenarnya Lee Chae Rin ini menolak untuk melakukan pembedahan kelopak mata agar sesuai dengan standard kecantikan di sekelilingnya. Penyanyi lagu The Baddest Female ini menyatakan bahawa kecantikan adalah hak peribadi yang tidak boleh dipaksa.

“Anda benar-benar harus menyatakan kepada diri anda bahawa anda cantik dengan cara anda. Sekiranya anda ingin bersenam atau memakai solekan atau melakukan pembedahan plastik seluruh badan, itu terpulang kepada anda. Dan saya memastikan bahawa saya sentiasa mengingatkan diri saya tentang perkara itu.”- CL

CL memulakan tempoh pelatih di YG Entertainment pada usia 15 tahun. Kemudian, pada usia 18 tahun, dia memulakan debutnya dengan kumpulan 2NE1 pada tahun 2009 dengan debut single mereka, Fire, sehingga mereka membuat keputusan untuk bubar pada tahun 2016.

Pada November 2019, CL meninggalkan YG Entertainment dan memberi tumpuan untuk karier solonya sebagai penyanyi dan penulis lagu.